
Gooftaa samiif lafaa, isa waan hundumarratti gooftummaa hinsar- ` 
bamne qabu WAAOAYYOOT galata guddaa galchina. Isatu nu 
warreen Oromiyaa bal'oorra facaanee jirruufi maalummaa walii keen- ` 
yaa hinbeekne tokko nugodhee waliin asoosama yeroo, kan ergaa 
dhaloota ammaaf gabu kana akka barreessinuuf nugargaare. 


Itti aansuun hayyuu bara keenyaa kan taate kan barreessitoota 
guddisuun mul'atakeef dheebuufi beela halkanii guyyaa siif ta'e, 
Beekan Gulummaa Irranaa ajaa'ibsiifannaa addaa siif gabna. Gumaa- 
cha ati gophii kitaabaa kana keessatti gabdu gatiin hintilmaamamu. 
Sanyiin ati facaasaa jirtu Oromiyaa keessatti funyaan sagaliin bigilaa 
jira. Nummoo sanyiikee ammayyuu hamaan hindanda'iin; mul'anni 
keessakeeti dhikkifatu xiyya kumaatamaan addunyaatti nuuf haa ifuu 
siin jenna. | 


Dabalataanis hiriyoonni keenya yeroo nuti asoosama kalaqaa kana 
barreessinu nujajjabeessitan, haamilee nukeessa keessaniifi nu dhaad- 
achiistan kunoo bu'aasaa waan isin agarsiifneef nuu gammadaa. Dub- 
bistoota keenyaa yoo dubbistanii lakkoofsa argama keenyaatiin nuge- 
egxan, yaada nuuf gooddan, nujajjabeessitan kanarra hojjennee isinitti 
agarsiisuudhaaf waadaa isinii galla. 


Dhumarrattis barsiisonni keenya kan sodaa tokko malee eenyuummaa 
keenya nubarsiiftanii kanaan nugeessan galata addaa nubiraa gabdu. 


seek 


Dhikkifata Onnee 

Addunyaa kana keessatti, itti fufiinsa jiruufi jieenya fuulduraaf mala 
dhawuun duudhaa ilmi namaa horate; kan binessota biroorraa ittii adda 
ba'u. Bineensota bosonaasas ta'e, beeyiladoonni har'a nyaatanii garaa 
guuttannaan kan boriif haajaa hingaban. Soorata har'umee jooranii 
barbaaddatu; waanuma argatan nyaatu. Ofii jiraannaan kan biroof 
yaaduun duudhaasaanii miti. Bineensonni tokko tokko silaa madaa 
waliiyyuu gubaan muuxatu. Ittuu madeessanii galaafatu. Kun amala 
bineensummaati. Lammiif kan hindhimmine, dhaloota itti aanuuf waa 
kan hingumaachine, rakkachuu isa biroof shir shirrig kan hinjenne 
bineensa malee nama miti. 


Namni boriisaa giyyaafataa, dhalootaaf dhaala kuusaa jiraata. Kanaaf, 
gaara yaabee, dachaa bu'a. Kanatti guba kaa'ee sana keesssaa miila 
fudhata. Kan durseen durfamee, kan durse dursa. Kan dhugeen 
machaa'a; yoo dheebotes galtaa'ee bara dabarfata. Amma miti dur! 
Muka ruufaa jalatti tuuta'anii, “Dhaloonni borii maal nurraa barachuu 
gabu? Oabeenyi isaan dhaalanis maali?” jedhanii walgaafatu jaarsoliin. 
Jiruu fuulduraatu isaan yaachisa jechuudha. 


Har'a garuu haali akka durii sana miti; gaaffiin ilma namaa waan 
jedhu, gaaffii sammuu dhalootaa dhiphisuun bakka bu'ame. Altokko 
jaal'atanii, ala biraa jibbuu; altokko gammadanii ala biraa gadduun 
silaa hiree dhala namaa ta'anii jiru. Bara dheeraa gaddaan jiraachuurra 
garuu, gaaftokko gammadanii du'uu hinwayyuu? Dhaloonni 
si'anaallee jireenya damdamachuu gofatti fuulleffataa waan jiru 
fakkaata. 


Ofii jiraachuuf fiiguun kunammoo, waa'ee dhaloota borii nama 
dagachiisa. Sanyii haxaawee hidda lafarraa fika. Goota maslufa taasi- 


4 


see, beekaa wal'aalomsa. “Garaa qabaatan Gadaa baafatan' jedhama. 
Kan garaa hingabnetti booreen balbala seenti. Kan booree baafatetu ija 
hiriyaa guuta. Falmataan guyyaa guutuu kana buusee baasee, sam- 
muusaa ko'omsaa oola. Sana gabee kana gadi dhiisa; argate nyaatee, 
dhabus agabuu bulaa bara dabarfachaa jira; jireenya mo ”achuu caalaa 
garuu borii dhalootaatu dhikkifata onnee ta'eef. 


Tattaaffii dhalli n namaa jiruu hinjfachuuf godhu keessaa tokko barnoot- 
Ofii gara'anii lammii qaru; maleh, ofqaranii lammii aaki Barri jäi 
garuu faallaa isa kanaati; barnootaaf fuulduraan malee duubaan iddoo 
hinjiru! Waltajjiirratti kan dubbatamuufi hojiin mul'atu walfaallessuu 
erga jalgabee waggaa osoo hintaane jaarraa lakkaa'ee jira. Fakkeen- 
yaaf, waajjira tokko keessa bakki duwwaan yoo jiraate firaaf gabama; 
yookaas garshiitti gurgurama. Inni fira cimaa qabu bakka gabameef ` 
gala; inni garshii ga'aa qabu gita hojii bitata. Kan sana hunda hingabne 
waan godhu tokkoyyuu hingabu. Kanaafuu, baratanii eessa ga'u? 
Barnoota kolleejjiis ta'u yuunvarsiitii xumurraan eebbifamanii manatti 
galuudha. Eebbamoo abaarsa? Irra keessa eebba; kan jalaa abaarsa. 
Eebbatu abaarsa ta'e jechuudha. 


Safuu! Rabbi maal nama agarsiisa jarana! Kolleejjiifi yuunvarsiitii 
keessaaa jila eebbaarratti gammachuun gammachuu darba. Suura 
walkaasuufi suur-sochii waraabuun silaa amaleeffannaa ta'ee jira. 
Waan qaban hundaa sanatti coranii muxunxuliitti hafu. Oguma ' 
barataniin hingacaramin hafuunis boodarra jireenya isaan jibbisiisa. 
Jila eebbaaf raawwatan sanaaf gaabbii keessaa hinbaane seenu. Oabata 


-kanaan, kan ofgalaafatanis lakkoofsaan hinyaratan. Mee xiinxalaakaa 


firaa! Jilli xumura barnootaa sun eebbamoo abaarsaree! 
Me de k 


Falmataan dhalataa biyya Ormaaniyaati. Achumatti dhalatee guddate. 
Baratees barsiisaa Yuunvarsiitii Malaabuu ta'e. Malaabu ganda 
Ormaaniyaa keessaa ishee carraa guddinaaf uumamte. Ormaaniyaanis, 
biyyoota addunyaa keessaa ishee dhokattee achi buuteenshee dhabame. 
Amma yoonaatti bakki argamashee kaartaa addunyaarratti kan hinsuur- 
amne. Sanarraa kan kaes, namoonni waa'ee biyya kanaa 
‘argaayaadaan’ malee gabatamaan hinbeekan; jiraachuushees hindh- 
ugeeffatan. Beektotni jajjaboon addunyaa keessatti tajaajila adda addaa 
hawaasaaf kennan hedduun, lammii biyya Ormaaniyaa akka ta'an 
himama. 


Haata'u malee, rakkoo garagaraa irraa kan ka?e, oguma gabaniin biyya 
ofii tajaajiluu hindadeenye. Bagatanii ormatti kooluu galanii, guddina 
biyya ambaaf gumaachaa jiru. Waa'ee biyya kanaa hubachuuf hayyoot- 

Oorannoon bara 5500 ba'e tokko akka mirkaneessutti, Ormaaniyaan 
biyya bal'oodha. Hawaasa kitilatti 'akkaa?'amanis ofkeessaa gabdi. 
Dhiibbaa adda addaarraa kanka'e garuu faajjiinshee addunyaa jalaa 
dhokatee jira. Bakki argamashees kaartaa addunyaaf hinmul'anne. 
Ajaa'iba! Baay'inni uummataa kun injifannoofimoo magaafiree! Akka 
gorannoon sun mirkaneessutti, sababoota dagatamuu Ormaaniyaaf 
gumaachan keessaa gurguddoon kolonii biyyoota ollaa, waliigaltee 
dhabuu hawaasichaa, hiyyummaafi malaanmatummaa fa'a kaasuun 
nidandaa'ama. | - 

Biyyi kun bara 3500 dura dachee magariisa turte. Hawaasnishee afaan 
tokko, aadaa tokkoofi mul'ata tokko qaba ture. Waliin qoratanii waliin 
furatu; waliin qotatanii waliin makaratu. Waliin lolanii boojuu 
hirmaatu. Diina isaanitti dhufes gamtaan ofirraa qolatu. Biyyoonni 
ollaa bara sana rakkina cimaa keessa turan. Laftisaanii bigila hintolchu; 

waan nyaatanillee hingaban jedhama. Ormaaniyaatti duulanii loluun 
gabeenyashee to’achuuf kutatan. Ta'us garuu tokkummaa hawaasa 
Ormaaniyaa — waraanaan cabsuun abjuu malee gabatamaan 
binmul'anne. Sababnisaa, hawaasichi tokkummaan bobba”uun roorroo 
ofirraa injifachuun yeroo itti hinfudhatu. 


Utuu kanaan jiranii, bubbeen kaabaa bubbise tokko, takkaattuu dachee 
Ormaaniyaa irraa bigiloota haxaawee sokke. Lafti magariisnis halluu 
diimaan golgamte. Akka kanaan, uummanni duraan boonee jiraatu 
Dacheen bigila tolchuu, samiinis bokkaa dhorkate. Kanaan walgabatee, 
gammaduurra gadduun, kolfuurra boo'uun, dhaadachuurra lusuun 
hiree namoota Ormaaniyaa ta'e. Haalli kunammoo, diinota humna 
horachiise. Heddummatanii itti duuluun biyyattii gircachuuf waliif 
mallatteessan. Yeroo dhagan garuu akka yaadan hinmilkoofne. 
Ormaaniyaan tokkaattuu dimaamitiisaanii bal'eesse. Hiyyummaan 
dararamuun tokkummaa gaban hindiigne. Kanaaf nyaaphi gaawwa 
dhabee, gaabbiin ofduuba deebi'e. 


Booda keessa, haala kanaan itti fufuun akka isaan hinbaafne hubatanii, 
tarsiimoo biraaa baafachuuf murteessan. Ejjennoon jalgabaa Ormaani- 
yaatti duuluu osoo hintaane, itti maluudha. Itti firoomanii tokkum- 
maasaanii diiguun, jaruma walitti naguunis, hojii adeemsa keessa 
raawwatu. Diinummaa caalaa firummaa ofdura gabanii deemuun, 
arraba dhadhaa dibatanii, garaattis haaduu garatanii, summii facaasuuf 
kutatan. Ibsa ejjennoo kanaan walgabatu hedduu baafatanii sochii 
eegalan. Yeroo kana hawaasni Ormaaniyaa magariisummaa dacheesaa 
deebifachuuf hoijetaa jira. 


Obbo Abbaa Guddaan bulchaa Ormaaniyaati. Yeroo itti dhimma 
misooma biyyaatti deebisuun hawaasa jajjabeessaa jiranitti, xalayaan 
hariiroo nageenyaan golgamte tokko isaan gaggabde. Ergamni xalayat- 

tii kan biyyoota ollaa duraan lola itti bananiiti. Obbo Abbaa Guddaan 
yaada kanatti baay'ee gammadan. Hawaasa mariisisanii hariiroo 
biyyoota kanaas uummatan. Isaaniif bishaan aannan miti; jaalallis 
jibba. Waan hindumaa fuuldura hubatu. Dhagaa magumaan waamu 
malee muka hinjedhaniin. Mala itti malamu osoo guba hingabaatin 
tokkummaa jaraa mallat-teessan. Gamtaan akka hojjetanis waliigalan. 


Sana booda egaa jiruun kan duraatiin faallaa dalagamuu kan jalgabe. 
Gurguddoonni biyyoota sanaas, Obbo Abbaa Guddaa waliin walga'ii 
taa'nii, bulchiinsaaf akka tolutti Ormaaniyaan bakka saddeetitti 
gooduu murteessan. Dhugaa itti fakkaannaan yaadicha fudhatanii, 
hatattamaan seera ba'e hojiirra oolchan obbo Abbaa Guddaan. Akka 
kanaan: Muujjaa, Doobbii, Hurrufa, Soorga, Muudan, Malaabuu, 
Diiramuufi Agamsa jedhanii Ormaaniyaa gircan. Magaan kun gosa 
achi jiraatuun moggaafame. Namoonni muraasnis aangoo bulchiinsaa 
gabachuun naannoo saddeettan kanarratti muudaman. Isaan kunis, 
fedhii hawaasaa caalaa hawwii bulchitoota olaanoo guutuuf guun- 
namuu eegalan. 


Waggaa muraasa keessatti hariiroon hawaasa Ormaaniyaa harca'uun 
addaan cite. Kanas, jaal'atanii osoo hintaane, bakkuma jiranitti caasaan 
bulchiinsaa jala galanii, carraan wal?'arganii mariyachuusaanii xigga- 
chaa dhufe. Haaluma kanaan, uummatichi walwal'aalaa deeme. Warri 
bulchiinsa gabatanis loogii adda addaa raawwachuu jalgaban. Faay- 
idaan gomoon tokko argatu kan isa kaanii caale. Kun tarii addunyaaf 
muuxannoodha; Ormaaniyaaf garuu mudannoodha. | 


Yoom kana qofaree! Lagaan walqooduunis babal'achaa dhufewoo! 
“Ati gomoo warra Doobbiiti; ani Muudan. Maaltu tokko nu godhe?” 
jechuun ijoolleen abbaa tokkoo ormummaa walii halaakan. Sanumaan 
loogiin gomoowwan gidduutti dhalatee, waraanni gosaa keessatti 
baname. Biyyoonni ollaas, tookorra goranii kaan miidhuuf baamsaa 

dhagan. Sana keessa, hawaasa tokkummaan jiraatu diiganii, tarsiimoo- 
saanii galmaan ga'atan. Lafa Hyo gircachuun yeroo itti hinfud- 
hanne. 


Asiifi achi keessa faca'anii jiraachuufis carraa balaa argatan. Akka- 
naan faajjii Ormaaniyaa dhoksanii, kansaanii olkaafatan. Hawaasni 
kumaatamaan lakka'amus biyya ofiisaa dhabee, kan birootiin 
ofwaame. Osoo lafa gabuu lafa dhabee, alagaaf garboome. Jarri duraan 
kana malanis, “Ormaaniyaa dachee magariisa dhaaluuf isaanuma 
walficcisiisaa” jedhanii itti goosan. 


Falmataan seenaa kana dubbisee akka xumuruun imimmaan ijasaa 
keessaa “dhob” *dhob? jedhe. Ka'ee ala ba'ee odeebi'e. Takka taa'ee 
takka ka'e; yaadnisaas henduu burjaaja'e. Osoo hinbeekin Dachaasaat- 
ti bilbila rukute. Si?a lama akka hirginfachiiseen maal gochaa akka jiru 
hubatee, bilbil-sochiisaa cufe. Ammas yaadaan galaan ce'ee gaariye. 
Kana gidduutti, balballi rukutamnaan ka'ee bane. “Maaf nabarbaad- 
de?” jedhe harka fuudhee! *Akkuma tasaan sitti bilbilee, seenimee!” 
“Maaf fuullikee saakachaa'e?” jedhe Dachaasaa ija Falmataa koram 
.ilaalaa. “Jiruudhuma addunyaa kanaatu nayaachise” yeroo jedhu, 
“Maal barsiisummaatu sinuffisiisee? Yoo kanaa furmaata gabaa nabira 
kottu!” jechuun itti baace. 


“Kan barsiisuun sigammachiisu, yoo hojiinkee ija godhate mitii?” 
“Akkam? Sanyii facaafnaan marguu didee?” 

“Sanaan maal walcaala jetteeti. Dhaloonni gaafa bakka dhabaa deemu, 
jireenyi itti fufuu dandaa'aa?” 

*Naaf hingalle! Eenyutu dhaloota bakka dhowwate?” 

“Ati yoom isa guba gabda! Daldaltee garshii walitti dachaasuu malee” 
jechaa ka'ee kopheesaa kaawate. “Ka'imee dhagnee shaayee dhugaa 
haasofnaa” jedhee Dachaasaa fuudhee ba'e. Kaaffee Numarsan jala 

ta'anii, waliin dubbachaa lallaafaa unachuu jalgaban. “Maal gadditee 
jirtaa Falmata? Mee dhugaasaa natti himi!” yeroo jedhu, “Jireenyakoo 
keessatti akka har'aa gaddee hinbeeku Dachaasa. Akka seenaarraa 
dhageenyutti hawaasni Ormaaniyaa dur jaalala guddaa gaba ture. 


Karaa hundumaan tokkummaa cimsatee waan jiraatuuf diinnillee itti 
bu'ee fayyaa hinba?u. Takkaattuu marga adiyyoof lakkifame ta'ee hafa. 
Amma garuu hawaasni keenya akka durii sana wal-hinjaal'atu. Lagaan 
walgoodee jibba walii halaaka; firummaadhaan iddoo walii kenna. 
Kaanis, garshii malee huuba ija keessaa waliif hinfuudhu. Maaltu jaala- 
la waliisaarra jaalala garshiif akka leenjise naaf hingalu” jedhee osoo 
inni hinxumurin, Dachaasaan dubbii harkaa butatee, *Haasaakee dam- 
maan gabe! Dubbiikeetu waan tokko nayaadachiise. Yeroo darbe 
obboleettiin kiyya yuuvarsitii eebbifamtee turte. 


Guyyaa shan utuu hinguutin naaf bilbilte. *Waajjirri tokko bakka hojii 
duwwaa qaba. Achirratti na gaxaruuf garshii kuma kudhan nagaafatan' 
naan jette. Anis garshii sana erginaaniif amma kunoo gaxaramteetti. 
Warrisheen wajjin eebbifamte garuu jooraa jiru. Isaan keessaas intalli - 
olla keenyaa tokko ofajjeefte. Haata'u malee, anaaf kun daba miti; 
karaa salphaa ittiin hojii argatan; kan dhamaatii hingabne. Maarree kun 
maal si'aarsa?” jedhee yeroo xumuru imimmaan ija Falmataa keessaa 
roobuu jalgabe. “Maaf boossaree?” jedhe Dachaasaan ijasaa keessa 
—ilaalaa. *Maaliifan hinboo'u! Mucaan ati duute jette hayyuudha bar; 
lammiikootis...” dubbachuu hudhame. Gatii lallaafaa baasee miinjala 
gubbaa kaa'ee, Dachaasaa achumatti gatee gajeele. 
Ake 
Nama gajeelaaf biyyi lafaa yoom toltee beekti? Galmasaa gufachiisuuf 
boolla gottee awwaalti. Morma huutees ajjefti; yookaas haamilee 
miitee xinsammuun hadoochiti. Boriifan kaadhima Falmataati. Jaalala 
waggaa kudhanii waliin dhamdhamataniiru. Guyyaa tokko duudiifi 
jaamii hingaban. Boriifan Falmataa kan barte kutaa ja'a yeroo barattu. 

Kutaa torbaa kaasee isatu barsiise. Har'a oguma fayyaan digirii jalga- 
baa fudhatteetti. Oormaanni kunis kanishee gaggabe kanuma hedateeti. 
Boriifan barattee kan eebbifamte asuma Yuunvarsitii Malaabuutti. 
Hojii dhabdee waggaa tokko teesse. 


Akkuma carraa buufanni fayyaa magaala malaabuu beeksisa baafnaan 
dhagxee dorgomte. Gitni hojichaa bagassanii hodhuudha. Isheenis 
isumarratti waan leenjifamteef ulaagaa sana darbitee gormaataaf 
teesse. Namoota dhibba shan waliin goramtee baate. Oormaati soroor- 
famee Boriifan hunda deebisuun 1ffaa baate. Dubbiin kun garuu koree 
walitti buuse. Namni bakki sun gabameef Hulluugaadha. Isatu garshii 
kuma kudhaniin dursee hoogganaa harka fuudhe. Firii gormaataan 
dhuma jiraaf malee. Hooganaan waajjirichaas Boriifan kuftee, inni 
akka dardu koree gormaataa ajaje. Obbo Oajeelaan yaada kanatti walii 
galuu didanii, *Biyya kana keessatti kan iddoon soba. Ta'us garuu, 
utuun ilaaluu dhugaan karaarraa hinmagxu” jechuun diduusaanii 
halaakan. Koreenis dubbicha sodaatanii magaa Boriifaniin alatti 
maxxansan. 


coovee 


ramee, abbaan kuma kudhanii guca gaxarrii guutaa jira. Sana booda, 
lafti Boriifan jalaa dhoye; onneenshee gaddaah waraaname. Falmataan 
Boriifaniin ofitti gabee, *Dhiisi barri gaaftokko isaanitti nidhufaa! 
Utuu biyya gabnuu biyya dhabnee, utuu fira gabnuus orma taanee 
hinhafnu” jedhe soossobe. Bulchiinsatti hiyyannaan callisan; mirgi 
namummaa silaa itti gaafatamummaa gabu dagateera. Biiroon bulchi- 
insa gaarii jedhamus magaadhumaaf dhaabatee jira. Biiroon farra 
farrummaarraa firummaa mallatteessuuf beellama gabatee socho'aa 
waan jiru fakkaata. Eenyuun eenyurratti himaturee? Hunduu lafa jalaan 
harka walfuudhee jirawoo!. Kanatu dhikkifata onnee Falmataa dachaan 
baay'ise. 

Dachaasaan dubbicha dhaga'ee, Falmataa gorsuu dhufe. “Biyya hundi 
gullaa buusetti isa uffatutu maraatuudha. Oofaakee haga lallabdee 
eenyuun dhageessifta? Oarshii kuma kudhaniin hojii bituufii dandees- 
sa. Jara siif haasofsiifnaan, ‘Inni beekee harkaan hindeemu! siin 
jedhan. Oarshii kenni malee boyichi waayee hinbaasu ...” jedhe ulaa 
gubbaa dhaabatee. “Sitti dubbachuuf har'aaf jecha hingabu. Bor garuu 
` jecha hindhabu” jedhee morma gabee alatti darbate. Dachaasaan akka 
indaangoo morma kutanii lafa wirriiggatee ka'ee, gara manasaatti 
gajeele; kutannoo Falmataas hubatee, kiyyoo gopheessuufii eegale. 


Boriifan gaddasheerraa jajjabaatteetti. Garuu abdii hojii argachuu 
hingabdu. Gaaftokko teessee utuu yaadduu Falmataan biraan ba'ee, 
“Boriiko homaa tokkollee hinyaadin! Anuu garshii walitti gabeen hojii 
dhuunfaa siif banaa. Warra karaa jal'inaa hojii argatanitti barri dhufuuf 
jira. Nuyi amma du'aattuu gajeelummaa keenya hindhiifnu. Biyya 
warra gugguufuu keessatti inni gajeelaan goophoo jedhamus nuti 

fanis dubbichatti waliigaltee jajjabaatte. 
Kk 

Lafti yeroo bariyu wanti hinyaadamin duukaa dhalate. Boriifan manaa 
yeroo baatu naasuu cimaan weeraramte. Sababnisaa, manni Falmataa 
loltuun marfameera. Yeroo karri saagamu loltoonni sun akka simbira 
birraa mana keessa barrisuu jalgaban. Golaafi goorduuba sakatta'anii 
wanta barbaadan dhabnaan, Falmataa mana adabaatti fuudhanii gajeel- 
an. Boriifanis faanuma funyoo fudhattee baate. Waragaan saanduga 
yaadaa waajjira poolisii magaalaa Malaabuu keessaa fuudhamte 
Falmataafi haadha warraasaa galaafachuuf deemti. Oabiyyeen xalayat- ' 
tii, “Falmataan harka woyyaa jalaan warra alaa wajjin hidhata gaba. - 
Meeshaan bulchiinsa keessan kuffisus manasaa keessa dhokfamee jira. 
Kanaafuu, dafaa maladhaa!” jetti. Eenyutu barreesse jedhanii gaafa- 
chuun hinoolu. Maal rakkoo gaba! Dachaasaa malee firri Falmataa 
eenyu? Diinnis isuma! Firumatu diina jechuudha. Halkan keessaa sa'atii 

sagalitti xalayicha barreessee zumure. Akka nama dhimma gabuus 
barraagaan dhagee keessa buuse. “Hindaangoon haatee haatee aalbee 
ittiin qalan baafte” jedhan. Dubbiin kun isaafis waan hafu hinfakkaatu. 
Akkuma Falmataan raaje bor Waaga mitii laftuu dhugaa itti ba'a. 
Kabalaa dhiitaa Falmataa mana hidhaa galchan. Guyyaa lama boodas 
gorannootti dhiyeessan. *Maaliif akka asdhufte beektaa?” jedhe abbaan 
murtii ija itti babaasaa. *Eeyyen beeka!” jedhe Falmataan deebisee. 
“Natti himikaa!” yeroo jedhu, “Gubboo kennuu waanan dideefkaa! 
Haati warraa koo hojii dorgomtee darbitee turte. Dhumarra guca gaxar- 
rii guutuu yeroo dhagxu, nama biraaf dabarsaniiru. 


Guyyaa lama booda, Dachaasaa kan jedhamu natti erganii garshii kuma 
kudha nagaafatan” yeroo jedhu, abbaan murtii gidduutti, *Waajjira kam 
kan kana godhu?” jedheen. “Waaijira fayyaatikaa!” jedhe deebisee. 
Poolisoota taa'aa jiranitti dubbiin dalga gale. Waan jedhan wal'aalanii 
lafa jalaan wal ilaalan. Falmataanis, carraa argametti fayyadamee 
quuqqii garaasaa hund gadi baase. Ammas dabalee, “Kana qofaa miti. 
Dachaasaanuu dhiyeenya kana qarshii kuma kudhaniin obboleettiisaa 
hojii galchee jira. Kun jaraaf duudhaa ta?ee waan jiruuf, baay?ee nama 
hinajaa”ibu” jedhe. Yeroo kana abbaan murtii waragaa saanduga 
yaadaa keessaa fuudhame galaalchee ilaale. Dachaasaan 0800 
hinbeekin magaasaa jalatti barreesseera. 


Kana booda, gorannoo jalgabe dhiisee ajaja biroo dabarse. *Falmataan 
wabiin gadi haalakkifamu! Dachaasaan hatattamaan gabamee haadhi- 
yaatu! jedhee galmee cufe. Sababnisaa, wanti yaadame mana Falmataa 
keessaa hinargamne. Dubbiin dhaga'amaa jiru ammoo, shakkii guddaa 
keessa isa buuseera. Ajajni darbe hojiirra oole. Falmataan mana 
adabaatii lakkifamee gara manasaatti yommuu gajeelu, Dachaasaan 
darabeesaa hidhame. Falmataan yeroo mana ga'u garuu naasuu 
guddaadhaan weerarame. Boriifan gaafuma duraa sana offannifte. Kara 
deemaatu funyoo irraa kutee, mana yaalaa geesse. 

Achitti wal'aanamaa akka jirtu itti himnaan fiigichaan mana yaalaatti 
gajeele. Giluukosiin harka Boriifanirra guyyaa sadii tureera. Falmata- 
an, *Wayyoo! Wayyoo! Boriiko sindhabee? jechaa lapheeshee 
gubbaatti kufe. Dhikkifata onneeshee dhaggeeffate. Achiis waan 
` godhu murteeffatee gajeele... 


KRK X 

ms. aa 


ULFA GARAA 
<<Darbaafi dabarsa Aangoon kan keenya sarbamuun yoom daan- 
ga'a...?>> jedha Biyyaansaan yaada isaan yoo buusee baasu. Biyyaan- 
saan umrii waggaa kudhanii ta'ee Bara 1958 ALI dhiittaafi cigilee 
abbaa hirree argeera. Kanaaf, *Ani duunaan margi hin margin akkuma 
harreen” jette, taa'iifi ka'ii warra abbaa Aangoo dadhabneerra. 
<<magaa guddina gurri taltal” akkuma jedhan, Mootummootni 
aangootti ol-ba'an Aangoo irra ba'uu malee mirga sabaaf guyyaan 
hojjetan ni dhufaa laata? Gaaffii dhiituufi bariitu; abjuu hirriba kees- 
saa; dhageettii gurraafi ususa gilleensaa eega Biyyaansaan gaaffii isaaf! 


Biyyaansaan umrii waggaa 18'n yommuu mootummaan Hailesillaasee 
Aangoo irraa bu'ee Darguun Aangootti ol-ba'u. Umriin isaa ijoollee 
ta'us wabbii dhageettii gurraafi arguu agartuu dhiitamuufi kabalamuun 
cungurfamuu sabichaa argeera; dhaga'eëras. Wallaansoo gabsoo Kan 
eegale dhalatee dachee ijaan erga argee osoo hin taane garaa haadha 
isaa keessa taa?ee dhiitamuufi hidhamuu; jireenya gadadoo Addunyaa 
rakkoo uumamaan dhufe osoo hin taane rakkoo anamoo... anatu 
aangootti ol-ba?aan badii ilmaan namaa irratti raawwatame, kanneen 
mirga isaaniif falmatan hidhaafi ajjeechaan waxalaniin ta'ee uumame 
dhandhamachaa dhalate. 

Dandeessuun bara1947 mucaa ishee angafa Biyyaansaa garaatti baattee 
osoo jirtu warra dhiphoo jedhamtee mootummaa Aangoo irraa jiruun 
farrajamuun mana hidhaatti darbamte. Yoogguu kana mana hidhaa 
keessa namootni magaa kanaan farrajamuun hidhaman hawwii bilisum- 
maa irraa darbee ilmi garaa yaaddoo dhalachuu isaa faarsa. Dandeessuun 
akkuma magaa ishee Dandeessuudha! Hamaafi gaari dandeessi. Warri 
Aangoon harka isaanii jiru gabeenya isheetti akka barbaadan fayyadamu, 
Maaliif fayyadamtan jettees gaafachuuf mirga gabeenyaa osoo hin taane 
mirgi namummaa ishee yerootti irraa mulgamedha. 

<<Osoo sangaan hin iyyiin gacceen iyya>> jedhama .Barichi osoo inni 
jiru hin dubbatiin inni dhufe labsii anatu isiniif beekaa dabarsudha 
jettee callifte! Aadde Dandeessuun gabeenya kana dhaalmaa Abbaa 
ishee Oany/Darrasaa ture. Oany/ Darrasaa sirna bulchiinsa H/Sillaasee 
keessa magaa kiristinnaa kana argatan malee magaan isaa Daandii Bili- 
summaa ture. Garuu sirna bulchiinsa abbaa hirree keessatti Oromoon 
tokko magaa Oromummaa isaan waamamuu hin danda'u, yoo waama- 
mes tajaajila namummaa argachuu gabu irraa ni dhorkama. 


Kan Daandii gofa osoo hin taane mootummootni Abbaa hirree magaa 
dhala Oromoo heedduu magaa kiristtinnaan moggaasaniiru. Namni 
kiristinnaa ka'ee magaa hin moggaafamne sirna keenyaaf hin ta'u; 
bu'aas nuuf hin buusu jedhu. Sababii magaa kanaafis Oromoo heeddu- 
utu reebame, ajjeefame, tajaajila namummaa argachuu qabu dhabee..... 
Lafti isaafi namni isaa guutuu ta?ee osoo jiruu ofii beelaan miidhamee 
orma soora. Daandii Bilisummaa du'uu irra gaggabuu... jedhee magaa 
kiristinnaa ka'uun hafuuraan of-scbee gaamaan gartuu lammi nyaatto- 
taa ta'ee aangoo argachuun gonfoo Oanyamaachummaa gonfateera. 


Bara 1966 mootummaan Hailesillaasee kufee Darguun aangootti Kan 
ol- ba'e. Moototni lamaan Kun anatu siniif beekaa malee sintu ofii 
beekamiti; ofiin of bulchuun yoo hin yaadamneyyuu mirgi lubbuun 
jiraachuu biyyattii keessatti sodaachisaadha. Sabni Saba isaaf guuga- 
muu irra darbee waa'ée mirga dhuunfaa isaa gaafa gaafatu akka bineen- 
sa daggalaa adamsanii rasaasaan cagaduun waanuma beekamedha. 


Naga eegduun biyyattii gaafa leenji'us nagaa eeguufi mirga sabaa - 
kabachiisuu osoo hin taane mullinatti... dhoksaatti mirga sabaa sarbu- 
un yoo itti tabaasu; dagiigaa muraasaaf addunyaa kana irra jiraatee 
boor jannata dhuunfaa Kan ijaarrate fakkaata. <<Namni maaliif 


16 


Seeraa durattis waaga birattis akka gaafatamu dagate laata....>> jedha. 
Biyyaansaan Bara kana barataa kutaa 10ffaa ta'ee umrii gabaabduu 
kanaan Nama mootummaa lama argedha. | 


Kana irra darbees barumsa isaatti baay'ee cimaadha. Namni ani 
gaxaleedha jedhu sadarkaa barnootaan daree keessatti bira hin darbu. 
Kanaaf, isa kamtu kam-caala....; kamtu sabaaf yaada; hunduu har'a 
nyaatee boor godaanuu barbaada...... jedha. <<Yoo jabaannee 
gabsoofne........”> jedha, daree barumsaa keessa taa'ee yaadaan, 
Membir Difaabachew barsiisaa Afaan Amaariffaa ture, sagantaan 
afaan Amaariffaa waan tureef daree galee barsiisaa jira. Har'a garuu 
Biyyaaansaan barumsa afaanii Saayinsii dhugaa waliin wal-gabsiisee 
xiinxalaa jira. Memhir Difaabachew Damellow akkas jechuun gabatee 
gurraacha irratti barreessee barsiisa:- 

Lees Leebaa 

Muu= Mussinnaa 

Memhir Difaabachew yommuu fakkeenyota kana fudhatee barsiisu 
ilaalcha gara fuula duraa osoo hin taane baratootni akka gormaata wal 
irraa hin hatneef geeguu ture, ofitti amananii akka hojjetaniif. 


Biyyaansaaf gaaffii deebii dhabe Kan ta'e garuu waa'ee gormaata 

wal-irraa barataan hatu osoo hin taane, Mammaaksa waraabessaatu 
sammuu isaa ariifatee seene. Innis haadha waraabessaatu ilmoo of dura 
buufattee deemti ture, erga kanaa ilmoo ishee hubatise yommuu ilaaltu 
ilmoon deemsa hokkolti. Yeroo kana, ilmoo Koo deemsa akkasiitti 
lammaaffaa akka hin deebine... yommuu deemtu miila kee wal-gixx- 
eessii lafa geesisii deemii malee maaf hokkolta? Jettee. 
Ilmoon waraabessaas, haadha isheen sirraan shaakale jettee deebif- 
teef... Kan jedhu saayinisii dhugaa ta'ee yaada Biyyaansaa keessa 
yommuu seenu, maal...... Kan gormaataa haasofna, barataa gormaata 
wal-irraa hatu moo isa biyyi hatutu caala? Oormaata hatuun gaaridha 
jechuu Koo miti. 


17 


Amalliifi tulluun yoo hin godaannellee... Kan lammii saamu Kun 
booriif maal-dhaammatee....? Jedhee osoo yaadaan liginfamee jiruu..., 
Memhir Difaabachew minnewbe assaab xeffaa....? Jechuun isa maali 
yaadaan baddeettaa yogguu jedhe, *aa... aa... aa... yaadaan yabalee- 
tan” jedhe afuura wal irraa ciccituun. Lemin bemin hedki?( maaliifi 
maaliin yabalte?) jedhe. Yaadaan xaanaa balas irraa gara kaabaan 
deemaa jira, Moototni jaarrota darban kaabarraa ka'an bittaa malee 
Kan mirgaa maaf dagatan...? Jedhee osoo hin xumuriin... barataas ta'e 
"abbaan Aangoo tokko cimaa ta'u beekaas Kan ofitti amanee mataa isaa 
danda'ee hojjechuu danda'u waanta kobbeen cuccululugee waragaa 
adii irratti barreeffame gofa osoo hin taane, inni barreeffame gabatama- 
an hojiirra yoo ooledha..... Jedha. “Don't go flying without applying.” 
Kanaafuu, Kan gormaataa maal-ajaa'ibsiifanna mootummaan abba 
hirree iyyu lammii hataa jiraachuun isaa waanuma argaa jirruudhaa! 


Dandeessuun haadha iyyeessaa taatee ilma ishee Biyyaansaa guddisaa 
jirti. Biyyaansaan hiyyumni yoo isa darareyyu barumsa isaatti 
gaxaleedha. Warri abbaa Aangoo gabeenya haadha isaa waan irraa 
saamaniif malee Biyyaansaa gabeenyi haadha isaa fira irra darbee orma 
ni ga'a ture. Biyyaansaa Gulaalaa, abbaa isaa obbo Gulaalaa Deebii 
kufanii Darguun Aangoo erga gabatanii waggaa tokko booda. Gaaffii 
sabaa maaf gaafatta jedhamee mirgi isaa sarbamuun mana hidhaatti 
dararamee, manuma hidhaatti lubbuun isaa darbee. Biyyaansaa 
kunuunsee guddisuu irra nyaata rasaasa warra of-tuultotaa ta'e. Rakkoo 
kana hunda danda'ee Biyyaansaan barumsa isaa gara kuteenyaan 
barataa jira. 


Galaana yaadaan fudhatamee osoo jiruu..... Walaloo akkas jedhuun 
waadaa dachee faarsuun geeguu eegale. 

Wallaansoo sinbiraa............ 
Kan dachee waa raaja 
Mukti hundaaf fira 
Egaa maal-dubbanna 
Maal dhoksaan haasofna 
Dache Firri suma 
Alagaanis suma 
Tokko in dandeessifta 
Kaan in daangessita 
Maal-eessumaa barte? 
Biliggeefi miliggee 
. Eenyut siif budoome 
Eenyut sitti hiige 
Maaf tokko firfatte 
Maaf kaan hifatte 
Kaan sirra yaabbate 
Kaan sirra dhaabbate 
Kaan sirraa tikfate 
Gaafa irra kee gotan 
Eenyut siif birmate? 
Lukkuun haa dubbattu 
Allaattiin billigaa 
Kan barii haasoftu 
Waadaa yoo cabsitu 
Atumtuu hin gaanoftu 
Funyoo furgaasa keen 
Kiyyoo diriirsitee 
Hadhaaba galchita 
Bowwaa gopheessitee 
Nama du'aaf waamta 
Koobbii koobeffattee 

Sinbirroota keessaa lukkuun haa dubbattu 
Halkan barii eegdee yeroo kansiif himtu 
Gara laafummaa moo wallaalummaa seetee ' 
Wadaroo roorroodhaa gateettiitti feetee 
Irra keefi jalakee isa sirra deemu 
Maaf adda hin baafattu isa si elemu 
Rirmi niitii fuudhee isa si kolaasu 
Lolaan xaa?oo fuudhee kan sirraa calaasu 
Ormaafi alagaa keef isa sikireessu 
Osoo kana beektee irri kee hin goobatu 
Firriifi alagaan kee hunduu sin goomatu 
Atis jallaan ilmaa waadaa kee cabsite 
Dhugaa cirriinfattee maa soba unatte 
Ani gaaffiin gaba....... maa dhugaa dabsite? 
Dandeessuun cungursaa irra ga'e hunda ofirraanfachiisuuf abjuu abdii 
eegalte, boor... boor.. Boor... jetti hafuura dadhabeen. Abdiin Koo, 
ilmi Koo baratee sadarkaa tokkorra yoo ga'e jettee... abdii keessa 
isheen of sobuu eegalte. Lafti gaafa ganamaatti dhiyaatu baay'ee 
dukkanaa'a...., jetti.Imimmaan fuula ishee rooba hagayyaa fakkaatu 
gaama ishee dhigeera: Dugdi Koo nacite, mogoleen nabuute; yaa rabbi 
tokkittii kootti gaarummaa naaf roobi. Ani haadha iyyeessaadha.Abbaa 
mucaa Koo majaatu nyaate; humni Koo nadhumteetti; dibaabee kee 
irra, naaf qabi jettee osoo hin... Biyyaansaan mana barumsatii irraan 
ba'e. | . 


Sareekoo....... baga nagaan naaf dhufte lafaa ol-kaatee fuula Biyyaan- 
saa lama dhungatte. Harmeen isaa yaaddoo fi muddama keessa akka 
jiran bareera, darbee moo daandiin imimmaanii fuula irratti fakkii 
garbummaa boceera. Mallattoon garbummaa fuula isheerra darbee 
onnee dhiirummaa keessa haxaa'eera. Bi ...bi... bi... ya-an-saa.. Koo 
--0500n siin sadarkaa tokko irra hin ga'iin biyyeen nan... jedhani 

imimmaan daandii fuulaa bare akka rooba Birraa of irra lolaasan. 
Aadde Dandeessuun gabeenyi isaanii irraa fudhatamuu irra darbee 
Cungursaan abbootii hirree baay'ee mogolee jalaa gateera. Jarroo 
fidii malee fudhuu hin beekanii maaliinan mucaa koo.... Kan jedhu 
yaadda'u. Iji boo'u bilisummaa arguuf yeroo hunda dukkana keessa ifa 
barbaada, Ifichi hurri fi tiifuu roobaafi gilleensa hawwaara kaasee ija 
namaatti nagu keessa, gurris sagalee bilisummaaf faaruu sinbirroo 
daggalaa gisa. Garuu dhageettiin dhuka'a rasaasaa sagalee iyyaafi 
boo'icha haadha iyyeessaa keessa maaltu nuuf jira jettee Dandeessuun. 


Biyyaansaan barumsa isaa gajeelloon gabeera. Usi kan kee nidhufa ni 
dhumas, taphaaf dirree galanii kanneen gara itti taphatan wallaalan na 
goote jireenyi addunyaa.... Haaya... baay'ee itti yaaddee hin jeegamiin 
guyyaan har’aa waliin dha?aa yoo ta'ee kan firaafi alagaa adda baasuu 
irra of amanuu yeroo dadhabnetti odeeffannoo kennuu yookiin fudha- 
chuu yoo dadhabde callisi......... sagalee jedhu duuba isaa irraa 
dhaga'ee. Namatu naannoo sana jira miti garuu yaada isaatuu gulufa 
fardaa gaafa cidhaa godhee kophaa haasofsiisa malee.! 


Lafti galgalaa'ee, dukkanni dukkana hoofee barraaga barii fiduuf ati 
darbi..... ati immoo turi...... kan kee darabeen ni dhufa jedhee kan 
walitti haasa?u fakkaata. Fardi adii namoota hidhannoo hidhatanii laga 
gamaa as-ce'an fakkaata. Kun maali... lafti dur-irra tikfataa, irra hidha- 
taa, irra dheechifataa turre margiifi daggalli irraa dhumee fi hawaannisa 
lafatti gogee laficha marga isaa gorganii nyaatan fardeen adiin kun 
akka girrisa garbuu irraa oofee kaasu fakkaata. Yommuu girrisiifi 
hawaannisi lafa isaa gad-dhiisee ba'u... lafa magarisaan faayamte 
ilaaluun tokkumma saba laficha irra jiraniin haasa'uuf yommuu ol ka'u 
lafti borgog-jedhee, dandeessuun ciree gopheessitee. Biyyaa.... Biyyaa- 
koo ....<< Maal-taate har'a ?, manni barumsaa sitti guyya'eera>> jettu 
dhaga'ee hirriba keessaa dhadha'atee ka'ee fuula hirribaan fufurdate of 
irraa dhigee ciree isaa nyaatee gara mana barumsaa isaatti... 

Yeroon isaa Bitootessa bara 1970 baratootni mana barumsaa Giddaa 
Ayyaanaa sadarkaa 2ffaa kutaa 12ffaa gophii gormaataaf qabsoo 
dabtara waliin... sammuufi abjuun gormaata... gormaata... kan jedhu. 
Manni kitaabaa baay'ina barattootaa dadhabee narraa gad-ba'aa kan 
jedhu fakkaata. Barataan gartuun wal-goodee haala gormaatafi tooftaa 
gormaataa haasa”a. Inni kaan barataa cimaa michuu baafata. 


Dubartootni duraan miidhagina isaaniin boonan ,duraan dargaggeessaf 
tole hin jenne ergamoota waagaa of gochuu irraa gad-bu'anii barataa 
cimaa ijaan adamsuun ajab-nama jechisiisa. Kunneen jireenya yeroo 
gabaabduuf jecha yeroo eenyummaa isaanii gurguranidha. 


Biyyaansaan yoo rabbi jedhe ji'a lamaan kana jedha. Innis akkuma 
warra kaanii gormaata biyyoolessaa waan fudhatuuf yeroo baay'ee 
dubbisuu irratti yeroo dabarsa. Haala baratoota bara kana isa waliin 
gormusa fudhatan gajeelloon ilaalee kanneen ni gorsa, kanneen ni 
geega, kanneen tooftaa gayyabannaa itti hima. Dandeettii isaa baay'ee 
kan nama ajaa'ibu, namoota kennaa addaa qabu jedhaman keessaa 
Biyyaansaan tokkodha. Waa'ee dandeettii isaa hedduutu odeessa, nama 
furmaata fidudha jedhamee yaadama. Guyyaanis bultee bubbulte, jiini 
Bitootessaa akkuma dhumeen ji'a Eeblaatti seenanii guyyaa gormaataa 
gubaan lakkaa?uu eegalan. Eebla 25 bara 1970 gaafa Wiixataa ganama - 
sa'a 2:00 barattootni barumsaaf mooraa seenaa jiru. Biyyaansaanis 
barattootaa waliin mooraa seenuuf yogguu jedhu poolisootni lama 
mooraa fuula dura dhaabbatanii jiru. Biyyaansaa mooraa seenuuf jedhu 


*, harka gabanii gara buufata poolisiitti geessan . Garuu maaliif akka 


gabame yoo beekuu- dhabe, poolisootni isa gabanis maaliifakka gaban ' 
itti hin himne.Uffata poolisii uffatanii hidhannaa loltootaa guuttatanii 
jiru. Yerichi yeroo itti mirga ofii falmatan hin turre, yoo jiraates deebiin 
gaaffii rasaasaafi mana hidhaa ture. Biyyaansaan kaayyoofi karoorri 
isaa kana hin turre. Wayyoo... jedhe afuura dheeraa baafate.Dandees- 
suun fuula isaa dura dhufte.Timimmaan ishee fuula irraa daandii baafa- 
tanis itti mullatan...., kaayyoon isaa baratee hiyyuma keessaa harmee 
isaa baasuu ture. 


Amma abdii doome, kaayyoon akka hameessaa gu'e, karoora akka 
gaangee maseenteen mallattoo sagalee garbummaan mana adabaa 
keessa taa'ee osoo akka nama sammuu dhabeetti taphatuu hiriyyaan 
isaa barataa daree tokkoo kan turan, Biyyaansaan nageenya lafaa barii 
ganama himata (shakkii) gabatamaa tokko malee mana adabaa hojje- 
toota poolisii abbaa hirreen dirgisiifamee geeffamuu isaa dhaga'ee 
dubbisuuf deeme. 


Marsiilol mana adabaa deemee ulaa mana adabaa irra akkuma ga'een 
poolisootaan birbiramee ol-seenee Biyyaansaa waamsifate. Biyyaansaa 
mana adabaa lakkoofsa dhibba afurii fi soddoma keessa waamsisan. 
Bakki isaan taa?anii Maarsiilol waliin taphatan bakka maatiin hidham- 
toota firoota isaanii waliin taphatan irraa Xiggoo gad-hiiga. Akkuma 
wal-arganiin, Seenaa saba Oromoo jaarraa 18ffaa( kudha saddettaaffaa) 
kase. maal ...... ? maal ........ ? jedhe Biyyaansaan afaan bane akka 
nama bishaan dheebochuurra darbee argaaf hawweetti ijaan Marsiiloli- 
in hubachaa. 


Marsiilol,seenaa kana Biyyaansaan hin beeku jedhee osoo hin taane 
yaadaafi sammuu akkasumas, Abdii gara fuula duraaf galbii isaa keessa 
bulchuu barbaadeeti. Mootummaan habashaa mootummaan Suusuniy- 
oos sirni cungursaa isaa uummata Oromoo irratti waan cimeef Oro- 
mootni mootummaa habashaatti dulanii aangoo mootummaa Suusuni- 
yoos cabsuun dhiiga lammii isaanii yeroo gabaabaatti mootummaa 
habashaa galagalchanii mootummaa Oromoo (Oromoo Raas) hundees- 
san. Afaan Oromoo afaan hojii mootummaa Gondar taasisan, Abbaan 
waraana Oromoo walloo (Yejjuu) kan ture Raas Alii Guwaangul loltuu 
Atsee Taklagiyoorgis barbadeessee mooticha booji?ee bara 1784 - 1855 
kan ture mootummaa Oromoo hundeesse. Kanaafuu Oromoon walloo 
teessoo mootummaa isaanii Gondar godhatanii waggaa toorbaatamii 
tokkoof (71) tiif Itoophiyaa bulchan. Ani seenaa kana siif kaasuu kanan 
barbaade Biyyaa koo waanta lamaaf: Uummatni Oromoo walloo garaa 
isaa kutatee mootummaa habashaa waraanee kan irra aane sababa 
mataasaa gaba. 

Kunis waadaa Suusuniyoos waadaa Oromoo wajjiin gale kan kalees- 
saa cabsee Oromoo irratti duulee balaa guddaa buusee ture. Waanti 
Oromootni yeroo hundaa habashaa shakkaniif sababa kanaafidha. 


Har'as sabni mootummaa abbaa hirreen dhiitamaa jiru saba balaa 
kanadha. Kanaafuu sabni kun maaliif saba mana hidhaatti dararamaa 
jiru kana ilaalee kutannoon gabsaa'uu qaba. <<Yoo kutatan kutanii 
ba'an>> jedhe Oromoon... jedhee akkuma goolabeen biyyaansaa 
imimmaan fuula dhige.Duruu... kan kaleessa darbe osoo hubatne... isa 
har?aa osoo xiinxallee... isa booriif kalaallatnee waanjoon garbummaa 
abbaa hirree nurra hin bubbulu. Numatu wal...jedhee osoo hin xumuriin 
mee waantan sigaafadha Marsii koo... 


Abbaan seeraa saba kanaaf dubbatu maaf dhibe!?, Mirgi dhala namaa 
harka namaa maaf gate!?, Darabee kan keenyatti abbaa ta'uu gabnaa 
laata ...!? <<Waan keessa ofiitti dhaga'ame yoo hunda dubbachuun 
rakkisaa ta'ee argame illee, amma malatu naaf dhufuu hin oole...>> 
jedhe, Saagaan koomee isaa irra gad-taa?ee gubaan akka dubbii lafa 
keessaa gotuutti lafa xuxxugaa.... Hundeen bilisummaa saba Oromoo 
tokkumma ta'uun isaa eenyu waliin wal-nun falmisiisu, alagaa saba 
kanaa kanneen tokkummaa'uu sabichaa mormu yoo ta'een ala. 


Mee nacagasaa jechaa ... borsaa isaa keessaa kobbee fudhatee waan 
akka yaadannoo gad-baafatee sammuu beekumsaan guutame keessaa 
waa'ee tokkummaa sabichaaf bu'uura kan ta'an tokko....... 
lama............ jechuun eegale. Sabni Oromoo: 

1ffaa: Eenyummaa Isaa Beekuu Qaba 


<<Eenyummaa ofii beekuun of beekudha. Of beekuun immoo alagaafi 
orma adda baafachuuf tumsa guddaa gaba. Alagaan koo eenyu kan 
jedhu sabichi, namni (sabani) guddina biyya isaaf hin taane karaa 
dinagdee, Siyaasa isaaf kan hin taane karaa bulchiinsaan, lammii isaaf 
kan hin yaadne karaa hawaasummaan wal-gabatee kan biyya ol-nuuf 
kaasu osoo hin taane kan biyyaa nu baasudha jedha>> Saagaan. 

Oromummaan eenyummaa saba Oromooti, Oromummaan eenyunimaa 
erga ta'ee eenyummaan gochaan osoo hin taane dhiigaan ibsamaa. Mee 
fakkeenya... jedhe Saagaan....saba ijaan cagusee. mukaan mukukkla 
jechuu hin dandeenyu, mukti bigiloota ta'ee kan jiidhaatti dhaabbatec 
jiruufi kan goge(kan firii godhachuu hin dandeenyee) jedhamuu ni 
danda'a. ; 


Mukukkulli garuu kan abiddi gube ta'ee, guutummaa guutuutti gara 
kasalaatti kan hin jijjiiramnedha. Kanaafuu ... mee na kubadha.!! 
Mukukkuulli bakka mukaa bu'ee mana ijaaruu danda'a jettanii yaad- 
duu...??, kan guugamee hojjetuuf kan hajajamee hojjetuu waliin 
madaaluun hin danda?'amu. <<Bakka cite dhukkuba>> akkuma Oro- 
moon jedhu. Oorichi magaa gorichaa gabaateef madaa dhukkubu irraa 
bu'ee hin fayyisu. <<Oorichi tokko madaa fayyisa tokko immoo madaa 
bal'isa>> jedhee koomee bakka guuphanee jiru irraa ol-ka'ee dhaabba- 
chuu yaale... 


2ffaa : Mirga Ofiinof bulchuu guutummaa guutuutti mirkaneeffachuu 
gaba: 

Oromiyaan beektotaafi ogeessota hedduu gabachuu irra tartee biyya 
Ambaaf kan arjoomte hedduu gabdi. Garuu cungursaan harka ormaa 
waan itti baay”atee biyya isaanii keessatti ogummaafi beekumsa isaani- 
in biyya isaanii misoomsuu hin dandeenye. Cigileen abbaa hirree 
biyya isaaniif akka ta’an osoo hin taane biyya isaanii irraa akka ka'aniif 
dirgisiise. Kana gofa osoo hin taane sababa beektota gabduutti 
fayyadamuu dhabde keessaa kanneen gurguddoon: Kanneen hafarsaafi 
hafarfama siyaasaan ofsobanii dandeettii isaaniitti amanuurra ormaaf 
yeelaluu faana ba'an hedduudha.! 


Kanneen immoo tapha keessaa ofbaasanii dhaggeeffataafi do'ataa 
ta'anii ... <<ijaafi saree ganda hin lagan; gurraafi gadheetti hin 
amanan>> akkuma jedhamu ofamansiisanii kan jiraatan beektota 
hedduutu jira. Kanaafuu jedha Saagaan, cungursaan abbaa hirree yoo 
hammaateyyu, abbaan ogummaa siyaasa abbaa hirreen of dagaachuu 

irra ofbeekee tapha keessaa ba'ee dhaggeeffataa ta'uu irraa waliin 
wal-tumsee mirga hireesaa mirkaneeffachuu gaba. 


3ffaa... Oabeenya Isaatti Sirnaan Fayyadamuu qaba: 

Sabni Oromoo akkuma saba biraa kaappitaalli isa barbaachisa. Akka 
kanaatti hojjedhaan ormaa,Ajajaa fayyadamaa taasisee abbaa gabeen- 
yaa eeggataa taasisa. Sababa dhabee gaafateef osoo hin taane sababa 
gabeenya isaa falmateef baay'een hidhamee paaffii dhabe, ajjeeffamee 
awwaalcha dhorkamee... ijaan imimmaan akka adaamii olla agamsaa 
roobsaa jiraachuun filannoo saba kanaa ta'uu hin qabu beektee ... 


4ffaa... Wal-Tumsuu gaba : 

Beekaan beekaa yoo utube beekumsatu gabbata, Beekaan wallaalaa 
yoo gorse wallaalaatu barata, wallaalaan barannaan doofummaan raaw- 
watee dhabama, dhabamuun doofummaa eenyummaa ofii baruuf 
sababa guddaa ta'a. Abbaan gabeenyaas gabeenyaatiin lammiisaa 
gabeenya horachuuf tattaafatu harka gabuun dirgama lamuumaa 
ba'uun barbaachisaa natti fakkaata. Har'a yoo ilaallu jedha Saagaan... 
yeroo itti sabni Oromoo tokkummaa isaa dagatee cungursaa diinaan 
dararamedha. 


Gara duuba keenyaa deebinee seenaa yoo kaafne sabni Oromoo sirna 
gadaatiin yommuu of bulchaa ture saba tokkummaafi aangoo gabu 
ture, Akkasumas biyyoota gaanfa Afrikaa keessaa saba bilisummaa 
isaa gonfatee warraagaa turedha. 


Kun ta*ee osoo jiruu sababa cungursaaf isa saaxile keessaa inni ` 
guddaan tokkummaa isaa gidduu gilleensa galchuu ta'ee faayidaa 
barbaacha wal-gurguruuniifi of-gurguruun(Goobanummaan) yeroo 
akka filannootti ilaalame ta'e, cungursaa saba kanaaf sababa biroo kan 
ta'e nafxanyootni ergifannaa meeshaa waraana kan ammayyaa warra 
Awurooppaa irraa argachuun saba eeboofi gaachanaan lolu kaka'uu 
danda'aniiru. <<Wal-gaaga'uurra waliif ta'uun saba Oromoof bw'aa 

bilisummaatiif bu'aa filannoo hin gabnedha.>> jedha Saagaan. 

5ffaa : Amantiin wal- Oooduu hin gabu:- 

Amantiin karaa fayyinaati malee kan eenyummaa keenya ittiin dagatnu 
miti. Namni eenyummaa isaa haalu waaga uumaa gane. Namni gaafa 
uumamu filannoo eenyummaa yokiin gomoo barbaade filatee lafa kana 
irra dhufe hin jiru. Rabbi eenyummaa keenyaan nu beeka malee 
eenyummaa saba biroon nun beeku. 

Sagalee saba hundaa dhaga'a malee waagayyo sagalee filatee miti. 
Uumaan keenya googa keenyaan nu beeka akka jechuutti. Kanaaf ... 
waannen shanan kun bu'uura yookiin hundee tokkummaa saba tokkoo- 
ti jedhee callisuuf yoo of- dirgisiisu sammuun kutaa yaadannoofi 
hubannoo; onneen darbaafi argaan miidhamuu sabichaa argitee 
cal-jechuu hin dandeenye. 


Haa ... haa ... haa ... aa.. aa...aaa...yaa..galbii kanaa...!!! hafuura 
wal-irraa cicciituun akka nama dullaan deedagamee ribuufi mogolee 
bututeen.. “Waan kan goratan waa hubatan!” jedhe . 


Waan dhaga'an kan dubbatan ....... yoo arganii hubatan Waan argan 
kan hubatan ...... hunda isaa hindubbatan 

Waan - argatan kan: yaatan ASA yoo ilkaan gabaatan Waanta 
ilkaaniin nyaatan ...”.. yoo garaachaaf filatan 

Waan abdatan kan argatan .. ...... yoo amantii gabaatan Waan amantiin 
abdatan ............... yoo obsaan eeggatan | 
Waan obsanii argatan .............. yoo dhoksaan qabatan 

Waan ofiin kan boonan............... yoo waan ofii to'atan 

Waan ofii kan to'atan ........... yoo mirga waan ofii qabaatan 


Waan keessa ofii kan dubbatan ....yoo naannoo ofii hubatn 

Waan naannoo ofii kan hubatan... yoo firaafi lammiitti himatan 

Waan kaa'anii turfatan ............ yoo ol-ka'an fudhatan 

Waan ol-kaa'an kan fudhatan...oo diina irraa tikfatan!!! 

Guyyaan guyyaa dilbataa ganama...Mooraan barnoota sadarkaa 2ffaa 
Giddaa Ayyaanaa barataan guutera , sababa baay’ina barataa irraa kan ka'e 
mooraan magarisa afraasaa ta'ee inni kaan kan kolfu, kaan sodaachuurraa 
kan ka'e kan onneen dhikkifatu, kanneen firootaafi barsiisota firii 

barnoota barattoota isaanii eegaa—-furan. Hunduu gaaffiin, yaadiifi 
abjuun isaa maalan ta'a!?. Dha'annaa onnee sodaan barborame baatee 
tapha itti hin yaadamiin taphata. Marsiisol barataa bara kana gormaata 
biyyoolessaa fudhatan keessaa tokko, Namni barnootaan isa dursu yoo 
jiraate Biyyaansa Gulaalaa gofa. 

Biyyaansaa Gulaalaa garuu gormaata kana fudhachuuf mirgi barumsa 
isaa balleessaa tokko malee irraa mulgameera. Akkuma deebiin 
gormaataa barataaf kennameen barataan dirree mooraa keessa oliigadi 
kaata. Oabxii ga'aa inni galmeesse yeroo itti gammaduufi firoottan 
isaanii waliin yeroo bashannan ture, kanneen akka carraa ta'anii gabxii 
ga'aa hin deebifne yeroo gaddaan, ija firaa baachuu dadhabuun yaa 
kotte na baasiin gara bosonaa kaatan ture. “Yaa jireenya addunyaa>> 
jedhe seegaan. Isa kaaniifi gammachuu!, kaaniif gadda!, isa kaanii 
bilisummaa!, kaaniif garbummaa! gonfitee jireenya namaa diraati 
jedhe. 


Har'a Biyyaansaan gabsoo bilisummaa eegaleera. Kallattii kallacha 
tokkummaa hundee bilisummaa karoora keessa galchuun, yeroon 
yeroo itti sagalee gabroomsaa teenyee dhaggeeffannu osoo hin taane 
yeroo haarsa kaffallee bilisummaa keenya gonfachuu gabnudha. 
Biyyaansaan jaallewwaan isaan, dabareen ni dhufaan mullata 
gabsaa'ota saba balaa kanaati. Kunis, hojiif raawwin abbaa hirree 
cigilee sabaa cabsee, lafee dabsee onnee bokokseera.! Kan darbe kaas- 
aniiru, Kan jirus ilaalanii, kan fuulduraa kalaallachaa warraaguu 
eegalan. Akkas jedha isa kaleessaafi har'aa wal-cinaa gabee ilaalee 
booyee fi karkarroo irra hin wayyine. <<Mootummaan darbe, kan 
har?aas sabichaafi maal...>> jedha. 

<<Kan aangootti ba'u, kan irraa bu'us akka sabichi aangoo hin 
arganne dhaamsa dabarsuu irraa yoom of gusata>> jedha. Hayilesil- 
laases taanaan kanneen... ji 

Kaleessi, har'is gabsoodha. Oabsoon dhalanne, gabsoon guddaanne 
kanaafuu ... jedhee...Paartilee haaraa hundeeffaman, kanneen yeroo 
dheeraa bilisummaa biyyattiif bosona turan waliin hiriiranii gabsoo 
eegalan. 

Ethiopian people's revolutionary democratic front (EPRDF) 
hundaa'ee, paartileen adda goggoodamanii jiran keessa galan. Paarti- 
leen adda warraagsa kanneen OLF, TPLF, EPLF hundeessuun moo- 
tummaa Dimookiraatawaa Itoophiyaa hundeessuun socho'uutti ka'an. 


<<Mee sinitti haa dhaga?amu... Biyyaansaan yommuu jaallewwan isaa 
waliin dubbatu. Sabni bal'aan kun Aadaa, afaan, maalummaa isaa 
amma yoomitti sarbamee jiraata? Inni kaleessaa, kan har'aas cigilee 
sabicha irra kaayyatee gabeenya isaa duguugee nyaataa jira. Amma 
nuti gabsoo kana galmaan geenyee seenaa saba bal'aa yommuu 
barreessinu, dhalootni har'aa immoo duub-deebii seenaasaafi sabasaa 
dubbisee, dubbatee, goratee, gorachiisee waliin wal-tumsu ta'a>> 
jedhe. 


Dhuguma... bilisummaan gabsaa'anii mirga argachuu gofa miti. Mirgi 
barreeffamaan kaa'ame hojiin mullachuu yoo dhabe, mirga afaaniin 
haasa'uun sabicha burjaajessuu ta'a. mirga argachuun waa tokko, 
mirga argatan shakkaluu, shaakalchiisuufi ittin hojjechuun hojiirra 
oolmaa mirgaati. 


<<FHaaya... waa heedduu kaaftan ...>> jedhe, Boonsaan.Maalummaa 
ofii beekuun kaayyoo itti dhalatan raawwachuuf eddo guddaa gaba. 
Kaayyoo itti dhalatan raawwachuun isa har'a keessa jiran gofa osoo hin 
taane gara fuula duraatti maal akka ta'an akka meeshaa dhiyeessee 
agarsiisuuti. Nuti lakkoofsa guutuuf gofa lafarratti uumamne miti. 
Utuu waan ittiin tokkooffaa ta'uu dandeessu gabduu maaliif eeddoo 
kee malee lakkoofsa guutuuf jiraatta....!? 


Namni mana ijaaruu isaan dursa fakkii isaa gopheeffata. Mana fakkii 
isaa waragaa irraa gabu yeroo ijaaruu jalgabu kellaa naanessee erga 
ijaaree booda, kellicha keessatti manicha ijaaruu eegala. Warri ala 

" dhaabbatanii ilaalan fakkii (blueprint) sana argu malee waan kellicha 
keessatti hojjetamaa jiru homaa hin beekan. 

<<Garuu gara mana ijaaramaa jirutti yoo ol seenan, inni kaan boolla 
gota, inni kaan muka soofaa, kaan dhagaa cabsa, kanaaf sagalee wacaa 
baay'eefi waanti wal-hin gixxaanne keessa waan jiruuf nama biraatti 
hin tolu. Namichi inni manicha ijaarsisaa jiru garuu isa har'a dhagaan 
cabu, boolli gotamee biyyoon tuulame karaa darbaa nama dhowwatu 
irra darbee biyyoo of tuulee tuulame diigee, wal-gixxaatee ijaaramee 
dhuma manichaa ilaala...>> jedhee.... yaada galbii hawwatu osoo 
taphatu geerarsi sammuutti na seene mee al-takkaa jedhee heyyamuu 
isaanii osoo hin mirkaneeffatiin... 
Gaattiraa muka ge'ee 
Muka mukaan soofani 
Mukumatti soofanii 
Oottootu magaa fuudhe... 
Lammiin lammiif uumame 
Lammiin yoom wal-dhaga'e 
Firatu wal-gaaga'e 
Waliin wal dacha'ee 
Walumatti deebanii 
Waliin wal-gurguranii 
Alagaan magaa fuudhe ... 


Ulee ceeka Laga naaf dhaabi, laga maasiikee 
Dubbii seenaa lama naaf dhaami, dhagi maayikee! 


Bara tiifuun baay'ate 
Ciniin mataa na guutte 
Bara hongeen dheerate 
Saawwi ge'ees harcaate 

Bara lootuun hammaatte 
Ilbifni ija babaafte.... 
Bara aangoon hammaate 
Sobduun gurra ol-kaafte 
Bara waraanni cimatte 
Bineensaafi cidha taate 

Bara sobduun dubbatte 

Dubbattees mirga argatte- 

Beekaan afaan gabate... 

Bara dhukaasi hammaate ' 

Bakakkaatu saalfate 

Bara hawaannis ka'e 

Bigiltuutu harca'e 

Ulee ceegaa laga naaf dheebii laga maasii kee Dubbii s seenaa lama naaf 
dhaamii dhagi maayii kee! 

Bara kolfi irra keessaa 

Bara jagni dabeessaa 

Bara galtuun baay'attu 

Bara firrii haphaattu 

Bara harmi haadhaa ititu 

Bara abdiin namaa citu 

Bara darbii dabarsoo 

Bara soorati gabsoo 

Maaliif taanee kamisoo...? 

Surree jilbarraan dhumte, abbaatu waraannata 

Oabsoo ijoollummaan dhufte, abbaatu tattaafata! 

*Namni aannan dhuguu barbaadu loon haa horsiisu....!” ST 
Dhugumayyu namni ofii of sossoba....? dubbii isaa irraa fuudhee . 
Buddeenni waggaa toorbatama saddettama jiraachisuu ni danda’a. 
Garuu hojiin (Dubbiin) dhugaa irra dhaabbatanii hojjetan jireenya bara 
baraa kenna. kanaaf namni maaliif aangoo ofirra qabatee umrii gabaab- 
duu jiraachuuf, hojii dabaa saba irratti hojjeta. wal-caalchisuun wal 
dhalchisuudha. eenyutu eenyuun dhaala laataa...? 


Anis umrii waggaa 35 ta'ee osoon jiruu, Obboleeyyan koos fuudhanii 
maatii horaniiru. Guyyaa gaafa tokkoo garuu mana armee koo keessatti 
gooliin ka'ee manni baay'ee jeegame. Sababa kanaaf ollaan nutti 
yaa'ee waa'ee keenya haasa'uun ala namni furmaata nuuf kenne hin 
turre. Namoota olla keenyaa keessaa abbaan Gizaaw baay'ee harka 
galleessa. 

Yommuu goolin kun mana keenya keessatti uumamu gabeenya 
harmee dhaaluuf waan inni hin yaaliin hin turre.Sababni isaa dursa 
abbaan Gizaaw mana Obboo koo taa'ee hojii gonnaa hojjetaa ture. 
Gooliin kun wal-dhabdee Obboofi harmee osoo hin taane namootatu 
hamiin gidduu galee akka isaan wal-dhaban godhan. Keennaa Obboon 
koo qabu keessaa bal'isee karoorsuufi yaaduun kennaa isaa ture. 
Harmeenis amaluma kanaa gabu.Amma ijoo koo ilaalutti ijoollee koo 
adda adda bittimsee ilaaluu hin barbaadu naanis gaafuma sana biyyoon 
naa nyaattu jette.! 

<<Hangan danda'en hirkisa>> jette sinbirroon dugdaan ciiftee, guyyaa 
samiin lafatti dhiyaate.!! 


kkk kkk 

ME... EST 


SEENAAN SI GAAFATA 


*Sanyiin facaasa. Sanyii sanyii caalu. Sanyii gulgulluu. Sanyii lafa 
dhoosee burgaa ta'ee addunyaa fudhatu. Ajeerraa tolchanii dhimmuu 
hin sodaatan. Kanaaf ajjeerran tolcha. Albuuda Oromoo Taaddee ilma 
Birruu; karaa kee gabate namuu irraa hin goru. Mee anis karuma keen 
gabadha silaa fala dhabee. Roobni ganamaa guyyaa caama, akkuma 
jedhamu anis guyyaan caame” jedhee gilee keessa asiif achi deddee- 
mee cirracha lakkaa”a. “Odoo jaalatanuu tiruun nama miti. 


Of jaaladhees nama ta'aa hin jiru, lubbuun koos fannifamte. Kiyoon 
ganama diina narraa congolaaste har'a natti garagaltee miilatti na 
kiyeeffamtee sammuu na yaabde. Kan na yaaddesse, kan na dhiphise, 
bakka garaa koo hin geenye kan na dhoorku sanyii dhabuu koo gofa. 
` Ilmoo tokko lafa irraa dhabuu kooti. Kunillee homaa miti. Kan ani 
ganamaa galgala garaa haadha manaa koo keessatti ilaalu kunis seenaa 
ta'ee abdii keessa kootii wixxifatu dhoosee na bogochiisuu danda'a. 
Yoo ta'uu baatellee immoo lubbuun uummata miliyoona meegaa 
oolchuuf deemu kun anaaf sanyii sanyii caalu. 


Ilmoo ilmoo caalu” jedhee dhaadatee sanyii ofii dhokatee damee 
cabsee, madaa uumee gara hoomaa waraanaa gajeele fakkii dhalattee 
isaa ijaan osoo hin argin ulfa baatii torbaa garaa haadha manaasaa 
aadde Obsee keessatti dhiisee obbo Galaan. Akka naa ifuuf jetteet 
maraattuun ibidda manatti gabde jedhama mitiiree. 


Waa'ee Galaanifi Obsee sochoosnan maddi isaanii eessaa jedhee seen- 
aan na gore. Galaanifi Obseen kan jiraatan Godina Arsii aanaa Leem- 
muufi Bilbiloo ganda Leemmuu Bubbisaa jedhamtu keessa. Magaala 
Bogojjii dirree Oananiisaa irraa km 5'n fagaattii. Galaan Xobbeed- 
huma isaa irraa eegalee ragada jaallata. Shubbisa aadaa isaa. 

“Kiiloleenis ni Shubbisa; Onkololeessis bubbisa jaallata; ani yoon 
sirbee aadaa saba kiyyaa biyya abbaa koorratti ifa baafadhe eenyu 
abbaashee na mormaa? Leenci maal nyaata jennaan; ligeeffatee; maal 
kaffaluuf jennaan; eenyu gaafatee jedhe jedhama” jedha yeroo hunda 
daandirra dhiichisaa yoo galu jecha kana Cululleen afaanii hin 
fudhattu. i 


Galaan har’a dargaggeessa umrii soddomii torbaati. Morma shootii isaa 
akka qilleensaa afarsee dhiirafi dubara karaa adeeman hunda garaa 
naasisee dhaabbatatti hambisa. “Nan sirba; ragada abbaa koon dhaqa; 
foollee ta'uu koo na wallaaltee? Ana caccabsaa, shigidäa ilma kuraa 
jiddaa sanyii ada'aa kan balballi Handaa kan na beeku na haa gaafatu 
kan wallaaltef “Soora guddisaniif fardi hin kaatu” ana aadatu na 
waame; aadaa abbaa koo kuraa Jiddaatitu na waammate; dhaqeen 
seenaa aadaa qoradha; irraa hin dabsu ittiin dhiichiseen lafa kaaw- 
wadha, aadatu na waamee! Aadatu na waammate hin dhageessuu warra 
aadaan dhagan siin jedhe; of na seetaa” siin jedha osuma deemullee 
karaatti itti dhuftee eessa dhaqxa Galaan yoo jetteen. 


Sun har'a awwaara bubbeen fuute taate. Galaan erga gaaf san manaa 
Obsee dhokatee ba'ee simbir-gilliseelleen tana buutee isaa hin raagne. 
“Xalayaa waaqayyoo isaarraa eegganna; marruu dhoksaan nyaataa 
nama maal abdanna” jedheet kan gaaf san akka qilleensaa koola kadha- 
tee huuba ta'e. kana fakkaata seenaan Galaan kan dhugaa hin dabsine . 
kan dharatti tiksee hin gallSe yoo na gaafatte lammii dhiiseen lamaaf 
dhaama. 


Aaddee Obseen yeroo Galaan gofaashee abdii garaa gofa itti dhiisee 
biraa bagatu kan waggaa soddomii shaniiti. Konkonni funyaanshee 
hattuu soba. Fuulli killee yoo ta'e kubbaan eessa dhagxi? Ijji si yaamu 
yoon jedhe goggoksanii si hambisu. Hidhiifi funyaan walgubbaa jalaa . 
waan walii galanii nama sossoban fakkaatu. “Siree hiyyeessaa jalli 

gilleensa” akkuma jedhamu kan ishee dhoorkate bultii gofa. 

Abbaa manaashee miila jalaa fageesse. “Tjji kee yaa badu kan ittiin 
nulaalte; waraabessa adii kan lammii koo nyaatte” jettee Galaan galaa 
malee gagpeessitee gaaf sanis callistee gofaa lee'uu filatte dirgiin. 
Suuta suuta buuphaan miilan deemtee baatiin lama darbee Obseen 
gofaa kan turte abdiin Galaan garaa keessatti osoo ijaan sassatu dhad- 
haa ibidda buute ta'e sun dhugoomtee mucaa lafa kaawwattee lama 
taan. Jiruus gaarifi yaraa dhamdhamuun lee'uu itti fufan. Mucaa 
ishees gudduunfitee sabbatatti hidhattee abdii iddoo lamaa kan abbaafi 
ilmaa godhattee gaafa isheen *Caalaa” jettuun “miti” jetteen Gaaddi- 
seen. “Tole eenyu jedhuunree? 

Kanan ani moggaasu tole jettaa? 

Anaaf Caalaadhawo maal moggaasta? 

Caalaa, Caalaa, Caalun moggaasa. 

Jedhi kaa mee eega jettee 

O — O- Oromiyaadha magaansaa 

Oromiyaa? 

Eeyyee Oromiyaa 

Oromiyaan magaa biyya keenyati, 

Malee akkamitti magaa namaa ta'a? 

Callisi; sittan himaa, Oromiyaa kan beekutu beekaa ammaaf narraa 
fudhu kennaa kennaa dhalootaa Caalu” jetten. 


“Lakki! Gaaddisee magaa biyyaa hin moggaasuf mucaa kootii, 
tokkichoo kiyyaa inni anaaf Caaladhaa” jettee aadde Obseenis Gaaddi- 
seen walmormii eegalan. “Oromiyaa jedhee kanan moggaasef mee 
hedduummina uummata Oromiyaa laali; aadaa Oromiyaa hubadhu, 
Seenaa Oromiyaa waraabuf gabateen budduuksaa? Magaanshee tokko 
gofa; baay”inni ishee addunyaa mara; afata tolan malee hirriiba hin 
argatan akkuma jedhamu mucaa tokkicha kee kanaa afata tolchuu gabda; 
kanaaf innis tokkoon kun akka Oromiyaa babal'atee iddoo abbaas, iddoo 
dhalaas siif ta'ee sanyii nama guubsu yaa facaasufan Oromiyaa jedheen. 

Oromiyaan Godinaalee kudha saddeet irraa walitti fiddee harka wal - 
gabachiiftee dhangaa bara baraa omishte. Mucaan kee immoo akka 
Godinaalee kudha Saddeetitti faca'uufan Oromiyaa jedheen. Mucaan 
nyaanyaa jedhe osoo hin nyaatin hin hafu Jedhama, nus kan karoo- 
rfanne raawwachuun hin oolu” jettee Gaaddiseen amaniisuu yaalte. 
“Lakki! Caalaan koo anaaf Caaladha” jettee diddee Caalaan tumtee 
guduunfitee laphee keessa olkeesse Obseen. 


Kanumaan kutattee sanyii gofaa faca'e baay'isuuf jecha mataa, ol 


gabdee gad gabuu eegalte. Caalaas Caalsiftee seenaa galmeessisuuf 
tokko dhibbarra akka mutu gochuuf “deeman ganamaan; hafan 

argu ni jijjiga. Deessee gammachuun machooftus guyyaa ja'atti 

utaaltee asiif achi fiffiiguu eegalte. “Teepha jiidhaa maran jedhama; 

anis yeroon osoo dullumni hin dhufin, osoo Deeron hin baay'atin tokki - 
cha koo hunda Caalsifachuun gaba” jettee laphee hodhite. *Tokkicha 
koo Caalaa abbaa dhibbaa naaf guddadhu seenaa abbaa keen sitti himaa 

abbaan kee ni sirbaa; si?i kan madaa koo hunda narraa goorsee kaayyoo 
koo galmaan naa ga'u naa guddadhu latuu koo” jettee araasii torbeen - 
lakkaawwamu dhungoon bubuggiste. Ijjis nama hin ligimsuu malee 
yoo akkashee fuulli Caalaa ijaan maamma'a. 


Torbee lamatti dugdatti shankaf godhattee asiifi achi babbararuu 
eegalte. *Soranii nyaataniit sooraman; kanaaf Caalitti koo har'a sooren 
borummoo inni naa haa sooromsu” jettee waan jireenya isaaf barbaa - 
chisu guutuf waa hunda hojjachuu eegalte. Dursitee warra Gaaddisee 
ollaasheetti hiigxe. Kan argatte hundas hojjattee waan kennaniif 
guduuffattee galuunii eegalte. “Mootiin mootii caalu eenyu?” yoo 
jetteen Gaaddiseen “Caaliyyeedha kaal” jettee kofaltee Gaaddisees 
kofalchiisti. Warra aadde Gaaddiseetif uffata miicciti. 

Faltiis harti tokkicha ishee duddatti baattattee. Eeles dhaabdif. Kan 
isheen hin hojjanneef hin jiru, tokkicha ishee garaa kaa'uf. Kan isheef 
achumatti gocattee kan dalagatte buddeena lamas argattu sadis argattu 
bobaa jalatti gabattee Caalaa dugdarratti hidhattee gara ge'ee ishee 
galgala galgala gugguufti. Yeroon waxxee ofiitti deebitee ho'ifatti. 
Akkas jechaa mucaa ishee faarfataa kuula raagdi. 


“Yaa leeshaa gaaccoo gaaccisakoo 

Yaa immuu goshuu xiggichakoo 

Ishoon siin jedha ishoo! 

Ishoo! Naaf guddadhuu 

Ishoo! Addunyaa naa” fudhadf = 

Ishoo! Yaa gaccoo gac-isakoo | ä 

Ishoo! Seenaan si yaamti “ffrisakoo 

Ishoo! Naaf guddadhu, naaf guddadhu” jechaa sagalee gallistee, 
olkaastee garaa of booressitee gara godoo gilleensofti. 

“Yaa akkamii warra alaa; yaa gaarumaa warra manaa; yaa cingii 
abbaan itti jiru” jedhama yoo jedhe kan ishees as keessaa gooda tokko 
hammata. Hundaa dandeessee aduuf rooba, dharaaf tolma, rakkoof 
gadadoo, yaaddof dhiphuu kunuunsitee ormaaf fira hin jettu hundaaf 
garaa laaftee Caalaa guddifachuuf daddaagsa malee dhaabbatte. 
Oromiyaa jedhees yoon dubbadhe garaan koo aannan dhuga malee na 
hin raafamu. Osuma akkanaan jirtu kaa Obseen har`a waggaa baay'ee 
fi ja daran hammaatu dabarsite. “Mukarraan muka Koran; tokkorraan 
kuma horan namnis tokko jedheet lama jedhee diinagdee guddifata. 
Yeroon ammaa jaarraa 21ffaa dha. 

baattattee goraanuma ishee cabsitee gurguruun jireenya ishee lee'uu itti 
fufie. “Afaan laafaa laafaa alansha” jedhama mitiiree? Hojii ishee 
hojjachuu hir'istee kan ofii uummannaan akka saree xireeffachuu 
eegalte Gaaddiseen. Kanallee dilbii gootee sammuutti of hin gabne 
Obseen. Karaa ishee gofa ariitee gabuuf tattaaffatte. Ganamaa galgala 
kasala ishee gubdee goraan cabsitee gurgurtee jiraachuudhuma 
jireenya hammaarte. “Yoon lallabe dwaan kaasa, yoon callise manaan 
of baasa, yoon dhaabbadhe gilleensan afarsa, yoon taa'e jiraan ajjeesa;' 
anumtii yoon ka'ee biyyaa ba?e maal ta`a maaf abbaa koofan of raasaa” 
maddi sammuu ishee bigilchee gubatee cela baase. 


Itti fanfansitees “Sin afaan koo naa dubbadhaa dha'een yaasa bilbila 
ofitii hidheen gillisiisa; hunda dammakseen cincila hirriibaa dhabsiisa, 
fokkora sobaa hin fokkoru dhugaan si agarsiisa, akka oftuultuu garshii 
tokkoo; lama nyaattee akka waan mootummaa waagayyoo lixxee 
galtee dhala doolchee hin fuunfanne, ijaan argee hin himne funyaanin 
itti haasoftu, ni guddata na caala jettees hin yaaddu; yoo deemi abboo 
na duuka hin joorin siin jettu, lammii lammii hin seetu harka gullaa 
kiisa godhattee boontu; nyaara sitti guurtee ofirraa si ooftee gaarrarraa 
taatee akka ilbiisaa si tuffattu; yoo waa fuuldura gabde akka saawwaa 
mar'attee sitti kaattu. Nan yaadadhe jecha hayyuu tokkoo, nuti dhala 
warra garaa gurguddoo sammuu xixiggoo omishu osoo hin taane warra . 
sammuu gurguddoo garaa xixiggoo omishuu gabna; kana yoo goone 
biyya keenyas samii yaabsisna; akka hin dadhabne dugda jabeeffanna; 
lafaa waagaa jedhaa sabbata nuu kennaa; gindii nyaatan hin muru 
seenatu jigsa. Sareen abbaa wajjin duulte yoo waan nyaattu dhabde 
abbaa nyaatti. Tokko kana kanaaf na goccolti. Kanaaf na hinaaftee 
mogolee na buusti. Miila lafa keesset sammuun deemti” jettee 
rakkataan bubbeetti dhaammataa bubbeetti dhaammatte Obseen. “Barri 
rakkoof rakkataa, dureessaf abdataa adda hin foo'uu gugatee barrisa. 
Seenaan takka olii takka gadii kan hubate ruuget argata. 

Jajjuun allaattii yoo jedhan simbirri abjuu sodaaf manyootti gugatti. 
Baay'ee haasaa sitti hin baay'isu yaa allaattii seenaa kee dagatte, 
dubbiin si kooben lafaan si ooba; yoo of jibbite dafii kuusaa gad dhaabi 
tirgaa itti taphannaa jedheen dhaamsa dhaaba cabsu sii dhaama. 
* Abbootiin keenya mana yoo ijaaran dhaaba isaa gad fageessanii tolcha- 
nii dhaabu. Dhaaba yoo tolchuu baatan manichi ni jiga. Dhaaba tolchuu 
isaanii san akka beekumsa keenya cimsachuutti naa fudhu. Beekumsa 
keenya nutis dhaaba gad fageeffannee yoo dhaabuu baanne ni jigna. 


Kanaaf dhaaba beekumsaa gad fageeffannee cimsanna. Maasaa 
gadheen sanyii nyaata, namni gadheen amaanaa nyaata, caaliyyee koo 
akkas goota jechuu koo osoc liin taane, amaanaa haadha kee hin nyaa- 
tin gadhee taatee jechuu kooti. Raafuu haga okkoteen gabu affeelan 
ilma koo Caalaa naa dhaga'i; hamman beekun si gorsa na hin tuffatin” 
jettee dhaamsa kan hiikkateef lafee cabsee foon gogsu dhaamtef 
Obseen Caalaa ilma ishee tokkichaaf. 


Caalaan har'a mutee guddina tolchee waggaa heddu dabarsee mana 
barumsaa galee kutaa saddeet lakkofsisee umriinis dargaggoomee 
aadde Obsee abdii horachiisee afaan bansiisee hambise.Hanga har'aa 
kanaati kan taate, kan dabarsite dubbiif afaan leencaa lula. Rakkoo 
baay'ee dabarsitee asiin ga'atte. Ooraan cabsitee, kalasa gubuurra 
dabartee gaafa gamteefis garaa mucaa isheef jecha hunda dhiistee gara 
aadde Gaaddisees gufguufun ishees hin oolu.Ala galuun malaan leen- 
can loluun humnaan jetteeti garaa raaftee itti deddeebiti mufii hiyyum- 
mattif dagattee. 


Kun osoo akkasiin jiru aadde Obseenis akka tasaa ta.ee sanyii facaas- 
urra hafee akka gara mana korreentii dhagatanii sana rakkina yeroo 
hedduurraa haftee bara mucaan shee kutaa 8ffaa baratu dhukkubaan 
siree irraatti galteetti. Hiyyumniifi dhukkubni lama ta.ani walii galanii 
waan irra taa,an jedha namni achiitti ishee arge. Ishee hundumtuu 

moo'ateera. Isheenis siree ishee gofaa mootee irraa ciisuu gofaa taatetti 
yoon jedhee biyyat ragaa ba'a. Yeroo isheen dhukkubsattee ciistu kana 
mucaan ishee caalaan akkatti baratu dhabe. Qalama bitachuu miti 
waanuma ittiin kireeffatullee dhabee barumsa isaas addaan kuteera. 
Haadha isaa kana homaa godhee yaaluu hin dandeenye .warruma 
isheen hojii guyyaa gargaartutu yaalii taasisaafii turaan. Kana 
gidduutti Caalaan barnoota dhiisee waggaa tokkoof nama bira akka 
hojii guyyaa hojjatu murteeffate. “Bara bofti nama nyaate lootuun 
nama kajeeltii” jedhama mitiiree ? Haati Caalaas ciisicha yeroo 
dheeraa booda mataa ol qabattee teesseetti. Yeroo dhukkubni ishee itti 
fooyya'e ol jettee dhadhaabbata fudhattee bakka warraa hojii guyyaa 
guyyaa hojjattu sana dhaqxee yaadan inuma hojjatti. Haara hin 
galfanne. Bu'aa hin arganne. Bakkasis ciistee “ mucaan koo Caalaan 
akkam ta'e?” jetti. “Utuun hin ciisne ta'ee mucaan koo gandaa galee 
namaaf hin ergamu; jechuun koo namni namaa hin ergamu jechuu osoo 
hin taane haadhaafi ilmoon harka namaa hin gallu jedheen yaa namaa 
koo” jetti. Mar'imaan ishee hidhattee achi ciistee garaan namaa 
ergamuu mucaa ishee hinaafti akka waan manni guutuu allis guutuu 
guggubatti garaa dahe garaa haadhati. 


Mucaan ishee Caalanis yeroo bogonnaa isaa deemee haadha isaa ilaala. 
Nyaata nyaadhu jedhanii kennaniifis fidee waliin nyaata. Oaawwa 
cuggaalaniif bubbee hin ittisan malee, osoo akka isaa hundatu mana 
guuta. Isheenis yeroo nyaata kana nyaattu itti hadhaa?a, akka waan sa 
kanaa ol jiru argattuu. Mucaanis “nyaadhu” jedha afaanin hudhamaa ija 
keessa ilaalaa boo'uuf ija diimeffata. Caalaan akka dubartii gara laafina 
qaba. Keessattuu haadhasaaf kufee ka'ee bu'ee ba'ee wixxisa. Haatis 
akkuma osoo ciistee yaalamteen waa'ee mucaa ishee hinyaaddu ta'ee 
silaa yoona fayyiteetti. Caalaan ganda namaa taa'ee “Osoon yoona 
kana Yuunivarsitii gale ta'ee silaa yoona waan arga” jedha. “Nutuu 
saawwa hin gabnee; dhadhaan nutti urgaaya; jette adurreen” jedhama 
mitiiree jedhe. ä 

Haati Caalaas amma foyofteetti yeroon jedhu dhukkuba ishee dhiibdee 
lafa gootee ka'aa jirti. Mucaanis yeroo isaa fixee galuuf yeroo yartuutti 
galchateera. Kaatee gaafa guyyaa tokko hojii nama bira ooltu, mucaa 
isheen “gali amma manni guutudhaa” jetti. Dhaaban manaaaf maagarri 
manaa immoo dhiphina ishee kana himuuf afaan mi'eeffatu. Haa ta'u 
malee Caalanis yeroo isaa xumuree galeera. Oarshii kanaanis akka 
yeroo yartuu baratu abdatee barnoota isaa waggaa tokko lafa godhee 
ture itti deebi'uuf shirrishirriirra jira. Haatis kaatee goraan ishee 
funaanuf bosona laga Ejeree keessaa bineensota gara garaa rakkisteetti. 


Yoo bineensi tokko bosonaa ba'e “haadha Caalatu kana lixee jira” 
jedhu. “Haa jedhan” jetti haati Caalaa yeroo namoonni akka bineensatti 
ishee lakkaa'an. Qoraan ishee xessuu malee isheen homaa hin beektu; 
sicha dubartiin oduu asiif achi kaastu hin beektu. Amalli isheefi haalli 
isheen jireenya jiraachiftu warra sooreyyii jedhamaniifuu jireenyi 
akkasitti hin galuuf. *Nama nama ta'e Baaletti argine; yoo sheekuseen 
muudu suuta harkaafuune” jedhu namoonni ollaas yoo waa'ee ishee 
kaasan. 


Yeroo goraan funaantu bosona keessa deemtee gumgumti akka namni 
waliin jiruu, yoo Caalaashee yaaddu battaluma bakka jirtuun gad 
guphanti. Ni boossi; homaa miti jetti taf jettee lafaa kaati. *Umriin ilma 
namaa fiixeen hin beekkamu; ni kufa; ni ka'a; namni osoo deemuu” 
jettee hasaastee of jajjabeessiti. “Way Caalaa! Way Caalaa! Utuudhuma 
ati nama naa taatee harka na gabdee har'a gilee kana keessaa ba'uun 
koo hin oolu, kan jiraatti awwaallaman kana” jetti jireenya ishee 
* ilaaltee. Caalaan barnoota isaa kutaa 10ffaan ga'ateera. Akka ilmoo 
warra sooreyyii bifa hin ba'u. namoonni argan hiyyeessa hin jedhan. 
“Gurbaan kun maagaa garaa gabdi malee waa tola akkas hin taatu” 
jedhu. “Callisaa bareedina gurraachatiifi dubbii gamnaa; nama bira 
gahetu hubata” jedhu muraasni namaa immoo. Caalanis wallaalummaa 
isaa akka haati isaa rakkattuu taate hin dubbatu. 

Gaafa nyaates, dhiises akkuma sa nyaatee utaala. Ijoollotas wal'aansoo 
gaba; gabee kuffifataaf miti ni bitintira. “Dabeessi garaa dhokfate goota 
caala” jedhu mitiiree? Oalbiinis itti muraasa. Utuma deemuu guyyaa 
beelli kuffisutu jira. Haa ta'uuyyu malee kan itti bade hin jiru gaafa 
kufus hiriyoota isaan baatamee gala. Guyyaa kaanis ofumaa tiratee 
gala. *Nuugiin gurraacha'eef ittoon hin gurraacha'u; jedhama anis 
haati koo hiyyoomtef baruumsa koo hin kutuu maal goota” jedhee 
addunyaatti kolfees dhaadata. 


Akka kanaan Caalaan barnoota kutaa 10ffaa xumuree goruumsa walii- 
galaa fudhatee gara haadha isaatti deebi'ee galeera. Innis ganna haadha 
isaa bira turee firii goruumsa isaa fudhachuu deeme. Guyyaan inni itti 
firii goruumsa isaa kana fudhate guyyaa gammachuutis, guyyaa 
gaddaatis itti taate. Firii gormaata isaan gammadee, gophaa”ina bara- 
chuuf garuu yaaddon itti taphate. “Yookaa mataa koo hin jiisne; yookaa 
marga kee hin dheedne kantuu badde yaa burree” kan jedhamus anuma 
ofiin jedhe. Homaa miti akka Rabbi na godhen ta”a jedhee of jajjabees- 
saa karaarra bu'e. Innis abdiin mana ga'ee haadha isaatti odeessee kan 
itti aanu darbee barachuuf carraa guutuu akka gabuufi akkamitti akka 
baratu gaafate. à 


Obseenis achumaa afaanii gaafa baastu “Maal mucaa koo Caaliyyee . 
inni kanaan dura asiin si ga’e waaqayyoo eessa dhaqe; isa birattis anis 
sii jira” jette imimmaanin ija calaltee bo’ichi qabe. Caalanis “Tole 
harmee koo ati naaf jiraadhu; ammas naaf buli; Rabbi siin umrii naaf 
haa dheeressu, si'immoo uuman sin gatin qaroo siif haa ta'u” ittiin 
jedhe innis irraa fuudhee godoo isaanii mana warra boo’ichaa godhan. 
Haati Caalas as jettee achi jettee sa gandaa fidde afaan shee bira dabar- 
sitee “Galaa” mucaa kootii jettee waan argatte kenniteefii akka inni 
barnoota isaa deemu gorsite. Isheenis “Caaliyyee koo” jette. 

“Galaa gala nyaatu 

Akkas ta'uu baannan 

Biyyeen si haa nyaatu” jettee gorsitee gad lakkiste. 

“Arsiin gaara yaase loowwaniin bobba'e; sawwan sogee kalootti 
dayya'e; yoo sii gale hiikkadhu Caaliyyee” jettees itti dabalteefii 
gaggeessite. Caalan barnoota isaa gophaa'inaa itti fufe. 

Obseenis goraan funaanuu dhiiste miti; gaaf tokko garuu dhiisuu jirti. 
Inuma funaanti. Jettee migira lixxee kuftee kaatee madda goraanin 
Caalaa kutaa 12ffaa xumursiifatte. 


Gaaf tokko barii kaatee siree isheerra ciistee waa'ee Caalaa kaastee 
boossee maraatti turte. Haa ta'uuyyu malee hojiishee hin daganne 
har'as daa'imtee laga Ejeree goraan ishee funaanuu buute. Otuma 
funaantuu muka gogaa rarra'ee taa'u tokko argitee buusachuuf jettee 
oldeebistee ija cul-cul-gooti. Muka gad jettee lafaa fuutee ol itti gad 
lakkiste. Gaafa gubbaa ga'u mukicha dha'ee ofii bira darbee laga bu'e. 
mukichi rarra'ee taa'u achii gad gaafa furguuggataa dhufu ija ishee 
gama mirgaa keessa xirgim godhee waraane. “Oottoon harka malee hin 
murtu” jedhama yoo mammaakan nan dhaga'a. 


Waraansas hin dhiisne galagalchee jaartii anniisaa hin gabne lafaan of 
dhooftee gaafa boossee maraattu homtuu hin agarre. Iyyitus namni 
naannoo sana waan hin turreef kan dhaga'e hin jiru. “Addeessa gana- 
maa aduun injifatte; goobantee dhabamuuf osoo saamtee haftee” sila 
kufti ni gangalatti. *Wayyoo” jetti. “Yaa Waaga koo maalan si godhe? 
Anaafillee ga'a silas taanan miti latuu koo, kichuu koo Caaliyyee koor- 
raa maa] gabda? Maal yookan immoo yoo lubbuu koo, na baaste maal 
qaba? Kana wayya ture” jetti akka Waagni deebii laatufii jiruu itti 
odeessiti. *Loowwan abbaa hin gabne eenyutu bobbaasa; namuu karra 
hin banuuf oolmaan mooraa keessa” kan jedhamus kanuma natti 
urgeessa. lyyuu ishee yeroo dheeraa booda namichi bosona sana keessa 
karaa deemu tokko arge. 

“Maal kan iyyu laganaa? 

Nagaa mitii? 

Hubadhuu? Hin hubadhu 

Lakkii hubadhu 

Waliisaa maal beekta 

Kan bosonni baatu 

Kan fedhe haa ta'u 

Keessan beeka bosona 

Ittin maga dur yeroo keessa turreeyyuu halkanii guyyaa keessa rafaa 
turre; amma immoo guyyaa nama nyaataa?” jedhee gad goree suuta 
jedhee bakka sagaleen dhaga'amtu ga'e. Gaafa ga'u sagaleen hamma 
silaa hin dhageessisu. Yeroo argu Obsee dubartii rakkattuu sana ta'uu 
baree iyyee lafaa ol gajeelchee hirkisee bira taa?e. namoota waammatee 
baatanii gara manaatti ol baasan. Takkan kufee suutan ka'aa na dhiisaa- 
llee hin jenne. “Bulleet mari'anna; nyaannet deeffanna” jettee sam- 
muutti raagdee abjootte. Ijji tokko sila bade. 


Caalaan kan manaa ba'e tureera. Gaafa galu haati isaa sireerraa ciisti. 
“Harmee” jedhee waame. Afuura duutuun waa dubbatte. “Maal taate?” 
jedhee uffata gaaf irraa olkaasu ijji tokko bakka hin jiru. Iyyee maraa- 
tee boo'ee gangalatee ishee olta'e. nimaraate. Barnootas akka addaan 
kutetti fudhate. Isheenis Caalaa gorsitee kan ta'e sila ta'e lama hin 
badin barnoota kee hordofi deemi jedhanii gaggeessan. *Limmoon 
nama waraanti malee nama hin ajjeestu ilma koo jabaadhu” jetteen. Ija 
ishee tokko galaafattee teesse. Mana yaalaa dhaguuf gabeenyi hin 
eyyamu. Manuma ciistee madaa ija ishee teetiraamaafi daggala garaga- 
raan madaa isaa gogsite. 


Kaateetti ija tokkittii gabduunis hin teenye ni wixxifatti. Caalaan 
ammas haadha isaa hubannaa dafee gale. Ijii tokkoo baddeetti. 
“Jireenyi addunyaa maaf garuu? Oilleen abbaa hundaaf hin galtu kan 
himan sila amman hubadhe” jedhe afaan gabatee siree haadha isaatti of 
shankaf godhee. “Amma nutti hin tollee suutuma malanna; ani hin 
beeku garuu kan bara baranaa” simbiratu odeessa harma Caalaa irraa. 

“Hirriibni nan gabu fayyaa na dhoorgite; naa nayiyaa shaggee jaalalaan 
na mite. Yaa urjii harca'i lafarraatti bu'i; maal waagarraa ifta loo'ii ardii 
ga'i” dhaamsa dhaamtee balaliite. 

“Na fudhadhuu deemi 

Addunyaa naanna’ii 

Tulluuf dachee bu'i 

Saba koo ilaali 

Uumaa harka waagaa 

Tokkittii abbaa dhugaa 

Rakkoo koo dhaga'i 

Furmaata naaf ta'i 

. Saba koo faca'e 

Aadaf safuu gate 

Dhagiitii naaf gorsi | 
Deebisi karaatti” jedhee deebii alanshee caafee mormatti kudhaama 
godhee hidheef Caalanis. 


Caalaan akka ta'e ta'uu barnoota isaa kutaa 12ffaa xumuree gargaarsa 
varsiticha galeera. “Yakka gowwaatifi boowa daa'imaa waanii hin 
beekan” akkuma jedhamu Caalaan yeroo Yuunivarsitii galu kan haadha 
isaa dagataa jira. Oaanii itti ta'eera haati koo akkas jedhee himachuu 
hin barbaadu. “Namni bakka ciisu argate bakka diriirfatu hin dhabu” 
jedheet ofiin boonee of dagachuu fedhe. Ijoollee doormii isaatinis akka 
haati isaa soorettii taatetti itti odeesse. Magaa warra Sooreyyii olla 
isaaniin himata. 


Aadde Obseen goraanshee baattattee km 5 cabsitee Bubbisaa deemtee 
naannoo Yuunivarsitii sana dhagxee naannoftee Caalaa ijaan agarti. 
Gaafa jalgabaa akka tasaa ta'ee isumaa karra mooraa Yuunivarsitii 
sanarratti argitee; *Caalaa! Caalii!” jedhaa kufaa ka'aa itti fiigde. Innis 
kan godhu wallaalee utuu hin jaallatin hiriyoota isaa ofirraatti mim- 


000000 


45 


~ sanaa dhaga'eera. 


rateera. Bigiltuun ho'aafi gorra dandamattee guddattee; jennaan firii 
harcaasuf yoo jettu nama kunuunsee guddise sana gaddisiifti. Haa 
ta'uuyyu malee isheenis ijuma ishee tokkittii sana baattee itti jettee 
maddi keessa dhungattee garshii goraan gurgurte sana garshii torba 
harka keessa keessee; kan hin oolleef yaaddoftee akkas jette harmeen 
. Caalaa. “Yaa mucaakoo ijoolleen baay'een yeruma mana baruumsaa 
` kutaa ammas guddatu kana ga'an harmee isaanii dhiisanii biyya 
ambaatti badu jedhan kan odeessan mana warran biraa gargaaramu 
Utuu harmeen kee sii boossuu 

Imimmaan irraa haguu dhiistee 

Biyyaa hin ba'in! sin adaraa, adaraa mucaakoo jabaadhu” jettee 
sokkite. i 

*Jaarsi darbaa jiru si hin abaarin; bishaan darbuu jiru si hin fudhatin” 
simbir gilliseetti dhaamtef torbeetti haala isaa bartee. 


Guyyuu tokko ammas Caalaa arguu goraanshee gurgurattee naannoo 
Yuunivarsitii isaa dhagxee utuu ijaan ilaaltuu isaa hiriyoota isaa waliin 
walitti naanna'anii dhaabbatan argite. Kanuma gidduun harmeen 
Caalaa “Caaliyyee! Caalaa! Caaloo!” jette. Dhaggeeffatee dhaggeeffa- 
tee gaafa hiriyoonni isaa “dubartiin kun eenyuun waamti Caalaa! 
Caala!” jetti yeroo jedhan; Caalaan sa kana dhaga'u “Wayi go'i, qo'aa- 
mee dubartii ollaa keenyaa rakkattuu tokkoodha maaf na waamtii?” 
jedhee akka nama gara du'aa dhaguu dirgama dhagee guba gabee irraa 
hiigee dhaabbate. *Maal maal taate mucaa koo?” gaafa jettu; hiriyootni 
 isaa mucaakoo sa isheen jettu gurra bu'e. “Ayii mucaakoo! jettii dhag- 
eessuu” jedhanii wal dhaggeeffachiisan. “Haadha isaan akkas 
jedhaan?” jedhanii gara ga'ee ofii dacha'an. 


Caalaanis haadha isaa dallansiisun har'a yeroo jalgabaati. Yeruma ija 
lama gabduuyyuu akkas hin boonye. “Ilaa harmee!” jedhe. Suuta ija 
hiriyoota isaa da'atee *Lammaffaa ati hin dhufin; yeroon biyya galu 
wal agarra hin joorin” jedhe nama isheef yaade fakkeessee itti hime. 
“Egaa homaa miti ilma kooyi; sammuun nama beekaa waan hedduu 

hubata; kan sammuun tortore harka dhayeet nyaata” jettee ija tokkittii 
ishee qabduun dhadhaabbata itti dabalattee gara biyya ishee Bubbisaat- 
ti kutte. Caalaan “Maal ijoo na qaanessitii? jaartii kana fakkaatun 
haadha kooti yoon jedhe bor hiriyoonni koo maal naan jedhu?” jedhaa 
of gaafatee gara doormii saa gale. “Caaccuu morma keetii giiftii yoom 
bitatte; nan bareeda jettee kan sirii fokkifte” jettee sabbata guduuffattee 
imimmaan cobsitee gara godoo ishee galte aaddee Obseenis. 


isaa anuma; ani haadha isa deessedha; haati tuffii hin qabdu” jette. 
“Haadhuma Caalaa Galaan moo?” jedhan. “Eeyyee haadhuma Caalaa 


“Abbaan isaa Galaan jechuun waggoota yartuu dura hoomaa waraanaa 
deemanii kan du'aniifi jiraatanillee hin beekamne; yommuu ta?u; anim- 
moo Obsee kanan jedhamu haadhuma Caalati” jette. “Irreen laafe 
bidden hin kutatuu maalan godha? Mee amma Caalaa naa waamuu 
dandeessuu?” jette. “Eeyyee dhagii waami ati” jedhanii isaan keessaa 
mucaa isa tokko itti ol-ergan. Dhaganii waamnan dhufuu didee “Innoo 
hin jiru barataa jira jedhaa” jedhee itti dhaame. 

Isheenis eegdee dadhabdee, al meega itti ergitee mucaa ishee kanaaf 
carraa dhumaa laattee lammata akka deebitee hin barbaanne kutattee 
cebbaafi abaarsan garagaltee sokkite. Gad hiigxee gad teessee marga 
cirtee dhagaa darbatte. | 
“Yoon dhugaa sitti dadhabeera ta'e 

Waagni; lafni si haa gaafatu ) 

Sababa keen ija tokko dhabe 

Atimmoo sa itti adeemtu dhabi 

Abdadhuu dhabi 

Hawvwii hin argin hafi” jettee hanga lafa amma kana dheeratu odeessaa 
galte. *Seenaan sa haa gaafatu; seenaan darbe maal akka ta'e wallaalte: 
seenaa dhufu si hin agarsiisin” jettee harmeen Caalaa kana dhaamtee 
gargar ba'an. 


Erga gaafa sanaatii hiriyoonni Caalaas gaafa dhaganii doormii olseenan 
harka tokkoon ija tokko gabatanii ittiin Caalaa caccabsu. Nyaara walit- 
ti butanii itti kolfu. Innis kan jedhe waan beekuf gaana'ee mataan lafa 
ilaalaa gad ba'a. “Tomtoommoon gadoo hin baastu, gadoo dabalti 
malee maalan godha” jedhee Callisa. 


Aaddee Obseen haa abaartuyyuu malee kan tuftes arraabdee garaa hin 
jabaannee kan dhalaati jettee ilmoof rakkoo jibba tokkicha koo dhuman 
ba'a jettee guyyaa dhumaa itti deebite. “Ooricha jennaan harree galle; 
hin taatu jennaan harree ganne jedhama Caalaa koo, takkittii dhuma si 
ba'ee haree si gata; garaa koon muradha” jettee isa dhumaa itti gajeelte. 


Isheenis dhagxee poolisoota mooraa sanaatti boossee himattee akka 
isaan yaamaniif goote. Yeroo dhufu jaartii shaaman ibiddaan irratti 
dhumate; dabbasaan irratti cifaara'e, miilli shilingii ligimsu, yoo argu 
duuban deebi'uuf akkasaa wallaalee na'ee dhaabbate. “Caalaal 
Caalaa!” jette harka bal'istee. “Naa dhaga'i dhala koo al tokko” jette. 
“Caalaa ani harmeen kee si yaamee si dhabuu hin gabu. Anis akkuma 
namaa ija lamaanan dhaladhe; si guddisuuttan tokko gaggeeffadhe. 
Garaa dhalaati si obsuun dadhabe. Ilma koo nan dheessin siif jechan 
namaa gad ta'e malee Waaga irraa akkuma namaa guutuu wargeen 
dhaladhe” jettee imimmaan gabachuu dadhabdee akka galoo 
shal-al-shal-al ofirra goote. 

“Abbaafi haati kee eessa jedhee guyyaa tokko “Seenaan si gaafata” 
gaaf san maal unachiista?” jettee dubbachuu dadhabdee imimmaanin 
hudhamtee addaan kutte. “Wayyaan nurraa dhumatee bututtuu uffanna; 
beelli nu gabatee hambaa du'aat nyaanna. Sanyiin bigila wal hin dhoo- 
rku wal abdata malee” jette. 

.“Barri silaa guufaa hunduu nyaatet bula; garuu nu hin guufnee alagaad- 
haf tola” itti dabaltee karra Yuunivarsitichaa fuuldura ofirra gad teessee 
imimmaan gurxitee gurxitee dhangalaaste. Caalaas sammuun kulkulee 
dhoo'uf tottolfatee ol jedhee duuban gugate. 


Isaafis osoo hin turin kun tokko tokkoon deebi'uufii eegale. Ji'a tokko 
osoo hin ga'in Caalaan yakka hojjateen poolisootaan gabamee mana 
baruumsaa irraa ji'a lama hidhame. Achii gaafa deebi'us manni 
baruumsaa fudhachuu didee akka mooraa gad lakkisuuf ari'ameera. 
Xaxatees ba'eera. Ba'us dhagaa cabsee darbuu eegale. Gatiin dadhab- 
bii haadha isaas asiin hubatame. 

Harmee dheessitanii 
Yaadan fagaattanii 
Dhiiga jibbitanii 
Lafeedhaas haaltanii 

Kan seenaan gaafatu 
Maalif dagattanii 

Seera uumaa eegaa 
Lammiinoo siif dhiigaa 
Harmeen kee dhiiga kee 
Dagattaa seenaa kee /2/ ... 


N] 

FUGGISOO 

doo, halkaniis yaaddodha. Wanti inni yaadu garuu, guyyaa kam akka 
furmaata argatu hinbeeku. Yeroo waa'ee furmaata dhabuu rakkoo isaa 
kana yaadu immoo daran dhiphata. Bineensota kaawwan irraa adda 
goodamee bosona keessa akka Jawwee hoo’a aduu gaammatutti gadi of 
gad dhiisee lafa irra achi dheeratee , miila lamaan isaa fuulduraa gara 
fuula duraatti achi diriirsee, mataasaa miila lamaan fuulduraa jidduu 
seensisee ciisa. 


Gochi kun yeroo yaadaan badu gofa utuu hintaane yeroo dubbatee 
dhageettii dhabus baay'inaan irratti mul'ata. “Maal ana gofatti baatuu 
maaltu bahee?” jedha Leenci, hangafni bineensotaa. Al tokko tokko 
immoo bosona isaatti deebi'ee bineensota akka isaa yaadaan gabam- 
aniifi dararaman mariisisuu barbaada. Garuu kanas raawwatee 
hinbeeku. Bineensota akka isaa isa waliin dararaman kanneen akka 
Oeerransaa, Arbaa, Gafarsaafi Oamalee (Oalamee ) yaadaan magaa 
dhaha. *Utumaan walga'ii guddaa tokko gopheessee isaan waamee 
waliin mari'annee” jedhee yaada. Garuu, milkaa'ee hinbeeku. 


Oeerransis, gofaasaa taa'ee rakkina isaan irra gahaa jiruufi dhageettii 
 dhabuu isaanii kana yaadaa oolee yaadaa bula. Hundi isaanii gofa 
gofaatti waa'ee rakkina isaanii kana yaadu malee, tokkummaan ka'anii 
wal kakaasanii hinbeekan. Furmaata isaas tokkummaan barbaaduuf 
mala dhahanii hinbeekan. Keessattuu waa'ee dararama Booyyeefi 
Waraabessi isaan irraan gahaa jiran kana yeroo yaadu mataatu isa dhuk- 
kuba. Dubbatu dhageettii hingabu. Kuninimoo caalatti isa aarsa. 
Dhageettii dhabuu isaanii kana yeroo yaadu immoo bosona isaatti 
deebi'ee ciisuu filata, Oeerransi. Arbis rakkina isa, geerransa, Gafarsa, 
leencaafi Oamalee irra gahaa jiru kana yeroo yaadu, *Hanga yoomittan 
obsee dararamaa? Maalifan hoomaakoo gurmeessee ofiifi fakkaattota- 
koo bilisa baasuuf kumbiikoo mirmirsee Booyyeefi Waraabessa hinfir- 
firsuu?” jedha. 

Haala kanaan hundi isaanii rakkoo isaanii furuuf yaada mataa mataa 
isaanii yaadu. Garuu kan yaadu malee kan hojiitti hiiku hinjiru. Oama- 
leen (Oalameen) gamasheetiin, “Maalii barri akkanaa! ; utuu mootiin 
bineensotaa, Leenci jiruu kan nyaattuufi hattuun nu darartu. Waraabes- 
si dukkana dawoo godhatee Harree hatuu jalaa ba'ee har'a nu dararuun 
maal jedhamaa? Utuu har'a Leenci ka'ee isaan barbaadeessee nuun 
bilisa baasee, biiftuu bilisummaa nu agarsiisa jennee utuu yaannuu 
kunoo barri baraan darbeera. 


Hundi isaanii yaadaan fagoo yaadu. Arga yaadaan lalisa birraa argu; 
daraaraa birraa suufu; boogaa birraa simatu. Abjuun gammadanii akka 
jabbii harma haadhaa guuftee silga sa?aa xuuxxee itti toleetti asiif achi 


yaadu. Egereef abdii gaariin akka fuula isaanii dura jiru abdatu. 


Abdiin keenya kun abdiitti hafamoo ni milkaa'a laata? Gaaffii yeroon 
deebisuudha jedhu ofumaa wal gaafatanii ofumaa yoo walii deebisan. 
Abdiin isaanii kun yoomiif eenyuun akka dhugoomu hinbeekan. 
Garuu, gaaf tokko...jedhu. Baay'een isaanii garuu, Leencaafi Oeerran- 
sa abdatu. Leenciifi Oeerransi abdii bineensota akka Arbaa, Gafarsaafi 
Oamalee erga ta?anii bubbulaniiru. 

Isaan. garuu, tokkummaan ka'anii walkakaasanii, tokkummaan 
gurmaa'anii wal gurmeessanii hinbeekan. Wal hindhaga'an. Walii 
galtee (tokkummaa) hingaban. Inni tokko jireenya mijeeffachuuf jecha 
yoo lafa isaaniitti dhufe, “An haa dhufu!” jedhanii ulfeessu. Bineenson- 
ni isaan dararan kanneen akka Booyyee, Waraabessaa, Roobii, Sardi- 
` idaa (Yeeyyii/ Jeedalaa/ Waangoo) fi Hardiidaa lafa isaanii irratti 
+ horanii jiraatu. Isaanumarra taa'anii isaanum irratti mari'atu. * Bulchi- 
* toonni nuun waan taaneef isaan maal fiduu?” jedhanii aangoo isaanitiin 
isaan irratti dhaadatu. “ Murtii ta'u kan kennu nw'i; hagaanis ta'ee 
dharaan kan barbaanne raawwannee kan jibbine dhiisuu dandeenya” 
jedhanii waliin dudubbatu. 


Booyyeefi Waraabessi isaan akka sardiidaa, Hardiidaafi Roobii kees- 
saa isaan aangoo guddaa gabaanidha. Yeroo isaan dhufan lafti kaatee 
jilbiiffatti; walitti naannooftee sirbiti. Bosonni asiif achi raafamee isaan 
simata. Samiin fuulasaa ibsee gadi isaan daawwata. Simbirri waccee 
isaan bohaarsiti. Weenniin korriftee isaaniif jeekkarti. Oamaleen kolfa 
obsitee isaan bayatti; Leenci aadee lafa sochoosaa bosonatti galee 
taa'a. Oeerransi hargee fiixee mukaarra bahee gadi isaan ilaala. Gafarsi 
gaafa isaa ol gabee adeemaa ture dhokachuuf jecha mataan gadi jedhee 
bosona keessa asiif achi lulluka. Kan bagatu malee kan jala dhaabbatu 
hinjiru. 


Booyyeen muummicha ministeera bineensotaa, Waraabessi itti aanaa 
muummichaa, Roobiin afa-yaa'ii, Sardiidni pirezadaantii walii gala 
bineensotaa, Hardiidni itti aanaa pirezadaantii, Bosonuun barreessaa 
yoo ta'an, gurmuuwwaniifi hoomaawwan isaanii gubbaa hanga jalaatti 
aangoo muudamaniiru. Leenci, Oeerransi, Gafarsi, Arbiifi Oamaleen 
aangoo kana keessaa waan tokkollee hingooddanne. 


Sirni bulchiinsa warra Booyyee filannoo yeroo darbee irratti Dhaaba 
(Paartii) baay'ee kan hirmaachiseedha jedhamee dubbatama. Sirni 
bulchiinsa isaanis Dimokiraatawaadha jedhameetu himama. Heerraafi 

seera isaanii keessattis walgikummaan bineensotaa kan keessatti 
dagaagedha jedhama. Kuni hundi garuu, afaaniin dubbatama malee 
gaafa hojii keessatti jiraachuufi dhiisuun isaa ilaalamu fuggisoo kanaati 
jedhama. Afaaniin malee dhugaa miti. Warreen ala taa'anii jecha 
isaanii kana dhaga'aniif dhugaa ta'uu danda'a. warreen akka leencaafi 
Oeerransaa fa'aaf garuu, kun hundi soba ta'uu bira darbee abjuu yoom- 
iyyuu hindhugoomnedha. Isaaniin kana amanaa fudhadhaa jechuun 
lafa taa'aa wanta samii irratti hojjetamaa jiru gabaasaa jechuudha. Lafa 
irra taa'anii wanta samii irratti hojjetamaa jiru arguun akka hindan- 
da'amne hunda, kan warri Booyyee faan jedhanis akkanuma hojiitti 
hiikamee arguun waan danda?amu hinfakkaatu jedhu. Yoo *Maaliif kan 
mootummaan Booyyeefaan jedhan amatritanii hinfudhattanii?” jedhanii 
gaafatan, “Ati, samii irratti Xaafii utuu ayidanuu huubni ija na bu'e 
utuu jedhamtee amantee ni fudhattaawoo?” jedhanii deebisu. 


Warreen aangoo irra jiran magaa Dhaaba isaanii Dhaaba walgixxum- 
maa Bineensotaa jedhanii waamu. Warri kanneen akka leencaa, Oeer- 
ransaa, Arbaa, Gafarsaafi Oamalee dhaaba jedhamu hingaban. Haa ta'u 
malee yeroo rorroon itti cime walga'anii magaa gumiitiin dhimma 
tokko tokko ni mari'atu. Waa'ee dararama isaanii kana ilaalchisee al 
baay'ee walga'ii taa'anii jiru. Haa ta'u malee rakkoo isaanii kanaaf 
furmaanni isaan lafa kaa'an hinjiru. Leenci yeroo baay'ee walgayicha - 
irratti argamus rakkina isaanii kanaaf yaada furmaataa bineensota isa 
waliin dararamaa jiran kana irraa dhabuu isaatti baay'ee aara. Kanaaf 
yeroo hunda aada. 

Hundinuu, *Leenci ni aada jedhu malee, maaliif aadaa?” Kan hen 
gaafatu hanga har'aatti hinargamne. Kanaaf bitaafi mirga ilaalee 
tajjabuu guddisa. Oeerransiis, tokko kaasee, tokko immoo teessisee, 
tokko buusee, tokkommoo baasee furmaata hagaa dhabnaan harga. 
Kanaaf, Oeerransi ni harqa jedhu malee, haga dhabeet haga dubba- 
chuuf akka hargu kan xiinxalee hubate hinjiru. Harqa jechuun har'as 
gaanii jechuu akka ta”e bineensi dubbate hinjiru. Oaanii haga dhabuus 
akka ta'e kan xiinxalee xiinxalchiise hinjiru. 

Oamaleen garuu, gara dubbiin cimetti gorti. Kana godhuusheetiniis 
akka garuuxee (gamnaatti) of ilaalti. Yeroo kana gootee raawwatte 
kolfitee gasaati. Kanaaf, “Bineensonni hundinuu gamaleen ni kofalti 
jedhu malee maal gootee kofalti? Eenyutti kofalti?” Jedhanii 
hinbeekan. Isheen asiif achi naannooftee hunda fakkaachuu malee, 
ejjennoo tokko hingabdu. Warra Dhaaba walgixxummaa bineensotaa 
waliinis walitti dhufeenya cimaa gabdi. Gartuuwwaanshee kanneen 
akka Leencaa kana hinbeekan. Kansheen kana raawwattus dhoksaan 
waan ta'eef. 


Warri Dhaaba Walgixxummaa Bineensotaas gorannoo tokko tokko 
yeroo taasisan odeeffannoo kan argatan Oamalee irraatidha. Oamaleen 
aangoof duuti. Kan *Aangoo xinnooshee siif kennina” jedheen wanta 
silaa icoitiidha jedhanii Leenca fa'a waliin mari/atan hunda irraa funaa- 
na. Hawwiinshee aangoo argachuu waan ta'eef. Hiriyootashee dabarsi- 
tee kennuun aangoo argachuuf duubatti hindeebitu. Odeeffanuma 
Oamalee jrraa argameen warri Dhaaba Walgixxummaa Bineensotaa, 
Oeerransa gabanii mana hidhaatti gatan. Leenci, Arbii fi Gafarsi kana 
yeroo dhaga'an baay'ee nahan. Bilisa nu baasa jedhanii kan isaan 
abdatan mana hidhaatti darbatamuu isaatti aaruu irra darbanii akka 
waan abdii kutachuu ta'an. Garuu, Leenci isaan keessa jiraachuu isaatti 
jajjabaatan. | 


“Tccitii keenya eenyutu dabarsee warra dhaaba Walgixxummaa Bineenso- 
taaf kennee?” Jedhanii ofumaa wal gorachuutti ka'an. Oamaleen hojiishee 
waan beektuuf dursitee, *Tarii kan nu keessaa dabarsee obboleessa keenya 
kana kenne yoo jiraate, nu beekuu baannus waagni isa beeka waan ta'eef 
isa kana ijti haa dhiifnu” jette akka waan waagayyo sodaattuu. Leenciifi 
Gafarsi garuu, “Adeemsa keenya gara duraatufuu nuu goratamuu gaba. 
Wal gorachuu gabna” jedhan. Oamaleenis, ejjennoo isaanii kana yoo 
dhageessu rifattee akka irratti hinbeekne, *Dhugaadha; kan nu keessaa 
dabarsee nu kenne nuuf goratamee haa ba'u. ! 


54 


Nuti ofiin wal utubnee ofiin yoo wal ijaaruu dhiifnee, kan dabarsinee 
wal kenninu ta'e, rakkoo keenyaaf furmaata kennuu dhiifnee, rakkoo 
irratti rakkoo uumaa deemna. Atattaamaan ka'umsa rakkoo kanaa 
gorannee furmaata kan jennu lafa haa keenyu. Ani akka yaadakootti 
utuu kan iccitii keenya dabarsee diinaaf kenne kana gorannee adda 
baasuun tarkaanfii mataa keenyaa irratti fudhannee nan gammmada” 
jette ijashee diimessitee akka waan baay'ee aarteefi gaddi itti dhagaha- 
mee fakkaattee. 


Arbis Kumbiisaa ol gabee *Mee yaadan kennaa harka narraa fudhaa?” 
jedhe. Itti fufi jedhe Leenci. “Dhuguma dhugaa kan dubbannu yoo ta'e, 
guyyaa nuti waa'ee dararamuu, tokkummaa, bilisummaa, walabum- 
maa, walgixxummaa keenyaafi gabsaa?uun akka nu irra jiraatu, eessat- 
tiifi yoom eegaluu akka gabnu yeroo mari'annu eenyutu nu arge; 
eenyutu nu dhaga'es; obboleessa keenya dabarsee kan kenne ana 
yookiin isin keessaa tokko; bineensi biraa guyyaa sana nu faana ture 
jiraa? Hinjiru. 


Ammas akka goraattii laagii keessaa nu keessa taa?ee kan nu waraanu 
numa keessa jira. Inni kun gulgullaa'u malce, gara fuula duraattis wanti 
raawwannu bor isaan bira gaggabuu dhiisuusaaa maaliin amanna? Ani 
garuu, hanga kun ifa ba'utti hunduma keenyaa nan shakka. Inni har’a 
obboleessa keenya, abdii egeree keenya kana dabarsee kan kenne, bor 
anaafi isin dabarsee kan hinkennine ta'uusaa maaliin beekna? 
Homaanuu hinbeeknu. Carraan keenya inni boruus kanuma. Kanaafuu, 
dhimma kana akka salphaatti hinlaalinaa” jedhee yaada isaa guduunfe. 
Gafarsis, itti aansee, “Dhimmi kun dhimma yeroon itti kennamu miti. 
Obboleessa keenya Oeerransoon bakka bu'e hinagarre; hinbeeknus. 
Magaatu mana hidhaati malee, waan isa godhaniifi haala amma keessa 
jiru maaltu beeka? Namuu. Warri Dhaaba walgixxummaa Bineensotaa, 
obboloota keenya meega akka isaan as buutee isaanii dhoksan waanu- 
ma hundi keenya beeknudha. Magaadhaaf murtiin waggaa 

guutuu itti murtaa'e jedhu malee, waan isaan godhaa turaaniifi jiran 
isaanumtuu ni beeku. Hundi keenyas beekna. Ammas waa'ee obbol- 
eessa keenyaa kana wantin shakku yoo jiraate waa lama: 1ffaa, kan nuti 
har'a mari,achaa oolle warra Dhaaba walgixxummaa Bineensotaa 
ofiin jedhanii walgixxummaa bineensotaa garuu, abjuutti hambisan 
bira ga'uufi dhiisuusaa nan skakka. Sababiin isaas, obboleessa keenya 
Oeerransoo dabarsee kan kenne numa keessa jira waan ta'eef. 2ffaa, 
obboleessi keenya mana hidhaa galuusaa malee kan waan inni irra 
jiruufi eessa akka jiru beeku hinjiru. Warri isa mana hidhaatti nagan, 
odeeffannoo sobaa sirratti funaananii si ...danda'u. Obboleessa 
keenya kanas kana irratti raawwachuufi dhiisuu isaanii nan shakka. 


Isaan ragaa sobaa si irratti funaananii mana hidhaatti si naguu itti 
beeku. Sana booda ol iyyattee gadi iyyatteefis kan si dhaga'u hinjiru. 
Kan si himatus, kan sitti murteessus isaanuma. Kanaafuu, obboleessa 
keenya kanas ragaa sobaa irratti fuunananii murtee du'aa itti murtees- 
suufi dhiisuusaanii maaltu beeka. Yoo tana lafeesaa asiif achi cicci- 
ranii, lubbuusaa baasaanii jiru ta'a. 


Manni hidhaa obboleessi keenya itti hidhame bakka sanyiiwwan 
keenya itti dararamaniidha. Keessattuu, bakka sanyiiwwaan keenya 
yakka isaan jedhan kana uumaniifi uumaan jedhamanii shakkaman 
keessatti dararamaniidha. Achiitti immoo, akkuma beektan dararamni 
jiru argaaf mitii dhageettiif akka hintolle hundi keenya beekna. Akka 
sanyiiwwan keenya achiitti hidhamanii waagni lubbuusaanii baraaree 
isaan baase nutti himanitti, akka hinduune kutaa sii ol jiru keessa 
taa'anii waan nyaatamu gadi sitti darbatu. Bakki ciisichaa kanneen 
mana hidhaa sana keessa turan malee, warri akka obboleessa keenyaa 
haaraa seenan bakka hinargatan. 


Bakki ciisichaafi bobbaas achuma kuticha keessa jedhama. Kan haaraa 
achi gale immoo achuma bakka bobbaa itti bobba'an sanatti dalga 

galee ejjetaan rafa. Nan ciisa jedhu bakka hinargatu. Yoo. akka tasaa 
bakka ciisichaa achuma iddoo fincaan itti fincaa'an sanatti argate, 
achuma of irra akka gadi guphanuu ta'ee muguun irriba isaa oofa. Isaan 
achitti hidhamaan keessaa kan fincaan qabe yoo jiraate, suuta jedhee 
isaan rafan irra dhadhaabbachaa bakka fincaan itti fincaa'an ga'ee 
fincaa'ee, kan hafte immoo kan bakka fincaanii cinaa of irra quphane 
irratti hurgufatee isaan irra dhadhaabbachaa bakka isaatti deebi'a. 


“Hidhamtoonni hundi isaanii kana waan beekaniif maalif narra dhaab- 
batta?” hinjedhan. Warri haaraa seenan garuu, kana waan hinbeekneef, 
guyyuma seenaniin dararama meega argu. Golfaan bineensotaa gaafu- 
ma isaan karra mana hidhaa seenaniin isaan gaba. Warri Dhaaba 
walgixxummaa Bineensotaa ofiin jedhan, hidhamtoota keessaa warra 
barbaadan, ati kutaa kanaa gara kutaa itti aanutti darbuu gabda jedhanii 
halkan walakkaa waamanii, akka waan kutaa birootti dabarsuu 
fakkeessanii lubbuusaa baasu. Eegaa kun hundi bakka jirutti waan 
obboleessa keenya irratti raawwatu maaltu beeka. Kanaafuu, lubbuun 
jiraachuu isaayyuu nan shakka” jedhee dubbiisaa xumure. 


Leencis, dubbii hunda isaanii erga dhaggeeffatee booda, “Hundi 
keenya dhimma kana gadi fageenyaan irrratti abbummaan gorannoo 
adeemsifnee walga'ii keenya isa ji'a dhufuu irratti waan irra geenye 
gabnee haa dhufnu” jedhee ajaja dabarsee xumuramuu wal ga'ichaa 
missiraachoo himee adda ba'an. 


Guyyaa kana irraa jalgabee hundi isaanii gamaleen ala jechuudha, 
yaaddoo guddaa keessa jiru. Dhimmi obboleessa isaanii obbo Oeer- 
ransoo waan baay'ee isaan aarse fakkaata. Arbi, Gafarsiifi Leenci 
nyaata didanii gabsoo eegaluuf garaa hidhatanii bosona isaanii galuuf 
murteessan. Oamaleen asiif achi deemtee oduu funaanti. Yeroo warra 
Dhaaba walgixxummaa Bineensotaa, agarte isaan fakkaatti. Yeroo 
isaan biraa deemte immoo leenca fa'a fakkaatti. 


57 


Ejjennoo tokko hingabdu. Booyyeefi Waraabessi kana waan beekaniif 
gamalee akka basaastutti itti fayyaadamu. Duubashee deebi'anii, 
“Maalsheen lammiishee dabarsitee diinaaf kennitu kun?” ittiin jedhu. 
As deemti: achi deemti. Booda, waa'eeshee kana sirriitti kan baran, 
Booyyeefi waraabessi yoo isheen tarkaanfii Leenci, Arbiifi Gafarsi 


fudhachuuf tattaafatan tokko tokkon itti himte -aangoo akkashee .: 


muudan itti himan. Guyyaa sana irraa jalgabdee mariifi raawwii isaan 
raawwataniifi mari'atan gabaasuu jalgabde. 


Utuusheen kana raawwattuu guyyaan marii beellama isaanii gahe. 
Isheenis, hojiikoo kana narratti beekuu danda'u jettee utuun hinso- 
daatiin bakka beellamaatti argamte. Leenci, Arbiifi Gafarsis beellama 
isaanii kabajanii iddootti argamaniiru. Duraa taa'aan isaanii Leenci, 
haasaa gabaabaan banamuu- walga'ichaa missiraachoo himuun gara 
dhimma mariisaanii akka seenan affeere. Itti aansees, “waa,ce dhimma 
obboleessa keenyaa yaada irra geessan nutti gabaasaa? Kan dabarsee 
nu kennees, bira geessanii jirtu jedheen amana. Isa kanas wal gabsii- 
satii nutti himaa” jedhee carraa gara isaanitti dabarse. 


Jalgaba irratti Oamaleen harka baastee, *Ani gamakoon ji'a guutuu 
waa'ee dhimma kanaa gorannoo gadi fageenya qabu taasiseen jira. 
Hunduma keenyaayyuu madaala yaadaa irra baasee madaaleen jiras. 
Garuu, wanta haaraa argachuu hindandeenye” jettee yaadashee 
xumurte. | | 


Arbis Kumbii isaa ol qabee akka yaada isaa ibsuuf carraan Leencaan 
kennamnaafiin akkas jedhee yaada kenne: “Eegaa akkuma walii galtee 
keenyaan dhimmoota baay'ee yaachisaafi murteessaa ta'e kana irratti 
xiinxalliifi gorannoo gadi fageenya qabu adeemsiseen ` jira. Garuu, 
wanta haaraa argachuu hindandeenye” jedhe. Gafarsis, dhimma kana 
irratti wanta haaraa akka hinargatiin dubbate. 

Sa 


Qamaleenis, gochishee kun waan irratti hinbaraminiif baay'ee gam- 
madde. Kolfa gammachuu fakkaatu wayii garaashee keessatti gisaatee 
kolfite. Garaa Leencaa fa'a gubdee, ofiimmoo daraan dhadhaa dhug- 
dee bogatte. 


Leenci dubbii hundaatuu erga dhaggeeffatee booda, furmaanni tokko ' 
godhamuu akka gabu galbeeffatee, *Gara fuula duraatiif hoo maal haa 
goonuree?” jedhee isaan gaafate. Arbi gaaffii Leencaa kanaaf dursee 
waan itti gophaa'ee dhufe fakkaata. “Nuti amma irraa eegallee gabsoo 
keessa galuu gabna. Hundi keenya hanga yoomitti warra garaaf malee 
dhalaaf hinyaanne kanaan dararamnaa? Hanga yoomitti afaan keenya 
luugamamnee jiraannaa? Hanga yoomitti dubbannee dhageettii 
dhabnaree? Hanga yoomitti magaa walgixxummaatiin gidirfamnaaree? 
Hanga yoomitti...?” jedhee akka waan baay'ee aaretti dubbate. 
Sagalee isaa ol fuudhee yeroo dubbatu lafatu waliin sirbe. Oamaleen 
kana yoo dhageessu rifattee bakka seentu dhabde. 


Isaanis, yaaduma Arbaa irratti walii galanii bineensota hundaa 
walgixxeessuuf, lammii ofii bilisa baasuuf, Booyyotaafi Waraabessota 
aangoo irraa buusaanii walgixxummaa bineensotaa isaan jedhanii 
odeessan, oduun utuu hintaane*hojiin agarsiisuuf walii galan. Magaa 
Dhaaba isaaniis, Dhaaba Bilisa Baasaa Bineensotaa jedhanii magaa 
moggaafatan. Guyyaa kana irraa jalgabanii gabsoo eegaluuf bosona 
isaanii galan. Oamaleen garuu, marii isaanii kana hunda warra Dhaaba 
Walgixxummaa Bineensotaatti gabaaste. 


Warri Dhaaba Walgixxummaa Bineensotaas, utuu Leenci, Arbiifi 
Gafarsi haala hinmijeeffatiin gaggabanii dhukaasa itti banan. Warra 
Dhaaba Bilisa Baasaa Bineensotaa (DHBBB) baay'ee isaanis lubbuu 
baasan. Baay'ee isaanis madeessan. Baay'ee isaanii immoo biyyaa 
baasan. Oamaleen garuu, hojiishee waan beektuuf gara gabsootti 
hinseenne. Warra Dhaaba Walgixxummaa Bineensotaa (DhWB) waliin 

taatee iddoo isaan jiran itti agarsiisaa turte. Kanumaaf, waadaa warri 
DHWB galaniif argatte. Aangoo xinnoo tokko kennaniif. Warri DHWB 
Leencaafi hiriyootasaa moo'achuu isaanitti gammadanii nyaataafi 
dbugaatii gopheeffatanii bashannaanaa bulan. Oamaleenis, gamma- 
chuu isaanii kana irratti hirmaattee waliin sirbaa bulte. Leencoonni, 
Gafarsoonniifi Arboonni lola gaafa sanaa irraa hafan, ammas gabsoo 
eegaluuf dugda hidhatanii bosona isaanitti galan. Waa'een Oeerransaa 
garuu, dhagaa halkaan darbatan ta'e. Barbaadanii barbaachisanis hinar- 
gamne. Yaanni isaan qaban guutumaan guutuutti akka galma hingeeny- 
eef baranii waa'ee Oeerransa isa hidhamee, yeroof dhiisaanii hanga 
gabsoon isaanii kaayyoo gabatanii ka'an galmaan ga'utt,i irraanfachuu 
akka gaban hubatanii, kanumas hojiirra oolchuuf walii galan. Kanu- 
maan gara gabsootti seenan. 


Warri DHBBB bosona galanii gabsoo itti fufan. Guyyaa aduun, halkaan 
gorriifi dukkanni itti jijjiiramuus isaan harka kennachuu didan. Dhukaasni 
warra DHWB tiin isaanitti cimus isaan harka hinkennanne. Yeroo gabsoon 
isaanii xumura argatu asii achi tilmaamaa gammachuu gaafa sanaa 
yaadaan dhandhamatu. Gochi Oamaleen isaan irratti raawwatte sun garuu, 
garaa isaanii keessaa baduu dide. Haa ta'u malee, gara fuula duraatiif wal 
gorachuu, walbeekuu, wal amanuufi wal utubuu malee, diinaaf dabarsanii 
wal kennuu akka hin gabne irraa baratanii jiru. Oabsoo keessatti lubbuu 
ofii wareeguunnillee akka jiruufii duubatti deebi'uu akka hin gabne, 
Leenci akkana jechuun isaan jaijabeessaa ture. 

Oabsoon gabsoo caalu 

Lubbuu wareeguudhaa 

Oaaniin gaanii caalu 

Deeganii hafuudhaa 

Deegnillee hojiidhaan 

Gaaf tokko kolaatii 

Bilisummaaniis dhufee 

Lammiin naaf hofkaaltii. 

Karaan mana keenyaa 
Bosonaaf daggalaa 
Utuu lammiin loluu 
An dhiisee waa galaa? 
Mormashee irraa kuteen 
Oaamashee awwalaa 
Nutuu obse malee 
'Eenyuu nu madaalaa? 
Bishaan dhugna jenneet 
Laga gadii dhagnee 
Oabsoo goona jenneet 
Bosonatti gallee 
Oabsoon dhuma hinooltu 
Bilisummaa fiddee 
Sitti himnaan diddee 
Amma kunoo jigdee 
Jedhee sagaleesaa olkaasee isaan jajjaabeessaa ture. Arbis kana yeroo 
dhaga'u, “Ishoo kormeekoo!” jedhee kumbii isaa ol mirmirsee asiif 
achi kaatee Gafarsaafi Leenca onnachiise. Gafarsis, gaafasaa olgabee 
“kutataan garaadhaa cubbuzoon galaadhaa kutadhuu yaa garaakoo” 
jedhee of onnachiise. 


Guyyaa gaafa gabsoo eegalaniitii eegalee sanyiiwwan Oamalee kanneen' 
akka Jaldeessaa, Goorillaafi Weennii bakka argatanitti mataa isaanii irraa 
kutaa, dhiiga isaanii gaaman dhiigachaa gabsoo isaanii itti fufan. Isaan 
kun Oamaleen tokko ta”uu baatanis walitti dhufeenyi Oamuu waliin qaban 
garuu, cimaa ture. Warri DHBBB kanuma irraa ka'uun kan dabarsee nu 
kenne isaan kanaafii Oamuudha jedhanii haaloo itti gabatan. Haaloo 
isaanis itti ba`aa jiru. Oamaleenis, kana yeroo argituufi dhageessu warra 
DHWB waliin wal taatee meeshaa waraanaa hunda guuttatanii warra 
DHBBB waliin dhukaasa walitti banan. Wairi DHBBB baay'ee itti 
gophaa'anii waan turaniif jalaa duubatti hin dheessine. 

Leenci warra DHBBB dura bw'ee gabsoo isaa jabeesse. Booyyeefi 
Waraabessis humna waraana isaanii haalan cimsanii waan dhufaniif 
gara duubatti hinjenne. Bosona warri DHBBB keessa jiran seenuuf 
warri DHWB dhukaasa dhukaasuu jalgan. Warri DHBBB's isaan of 
irraa faccisuuf jecha bosona keessa taa'anii dhukaasa asii achi warra 
DHWPB tti dhukaasan. | 


Bosonni isaan keessa jiran dhukaasaan jeeqame. Naannaawwi boson- 
ichaa sagalee dhukaasaan faalame. Lafti ni sochoote; mukti ni hoollate; 
bincensonni akka Arbaa, Leencaafi Gafarsaa ni onnatan. Lagni ka'ee 
sirbe; samiin ni dallane; dhagaan ni hoollate. Mootummaan Booyyeefi 
Waraabessaa ni kirkire. Kun hundi yoo ta'u garuu, dhukaasni muri 
bineensotaa walitti banaan dhaabbachuu hindandeenye. 


Dhukaasni isaan walitti banaan ganama obboroo sa'aatii 11:30 irraa 
kan jalgabe akkuma itti fufetti jira. Hanga ammaatti warri DHWB kara 
keessaa, warri DHBBB's gara alaatti ba'anii gaamaan wal arganii dhu- 
kaasni walitti dhukaasan hinjiru. Warri Dhaaba Bilisa Baasaa Bineen- 
sotaa (DHBBB) dawoo isaanii keessaa bahanii gara diinota isaanii gara 
warra Dhaaba Walgixxummaa Bineensotaa (DHWB) dhukaasu. Warri 
DHWB?'s bosona warri DHBBB keessa jiran ala dhaabbatanii gara 
bosonichaatti achi dhukaasu. Dhukaasni isaan lamaan walitti bananis 
bu'aa tokko malee, hanga guyyaa lamaa ture. Guyyaa sadaffaa isaanitti 
garuu, warri DHWB iddoo dura turan irraa gara keessatti achi siguun, 
bosona keessa akka seenuu ta'anii dhukaasa banan. Humna isaanis 
dabalatan. 


Haaluma kanaan bineensonni akka Jaldeessaa, Goorillaa, Weennii, 
Bosonuu, Sattawwaafi Karkarroon deeggartoota warra Dhaaba 
Walgixxummaa Bineensotaa (DHWB) ta'anii meeshaa isaanii hidha- 
tanii lolatti seenan. Yeroo kana Booyyeefi Waraabessi, “Jabaadhaashee 

haftee nuun mormitu kanas biyyaa baasaa!” jedhanii wal jajjaabeessuu 
jalgaban. 
Nyaata siif kennamee 
Dhiistanii galtuuree? 
Goota wal gurmeesse 
- Dheessanii ba'uuree? 
Oabsoo eegalanii 
Manatti galuuree? 
Lubbuu wareeganii 
Leenca dadhabuuree? 
Jechaa akka geerarsa wayii dhageessisaa, gara bosona warri Dhaaba 
Bilisa Baasaa Bineensotaa (DHBBB), keessa taa'anii diina isaanii of 
irraa faccisanitti dhukaasa dhukaasaa ol lixan. Warri DHBBB's onneen 
wayii keessa isaanitii maddaa, 
Lakkoofsi baay'ateef 
Gondaa galatuuree? 
Waaga kadhatanii 
Waa deebii dhabuuree? 
Meeshaa tolfatanii 
Mootummaa Boyyeetiif 
Harka kennatuuree? 
Boo'anii galuuree? 
Jechaa geerarsa geeraraa, dhukaasa warra DHWB'tti banaan. Warri 
DHBBB dawoo isaanii keessa dhokatanii asii achi warra DHWB'tti 
dhukaasan. Dhukaasni murni bineensotaa lamaan walitti banana, garee 
lamaan keessawuu bineensota baay'ee miidhaan. Bosonniifi lafti 
dhiiga guufte. Lafti haalluu diimaan haguugamtee, diiminas nyaatte. 
Gareen lamaanuu walitti dhukaasuu dhaabuu didan. Murna lamaan 
keessawuu baay'een isaanii wareegaman. Lubbuu dabarsanii kennan. 
Lolli gartuu lamaanii ji'a tokkoof itti fufe. Gaafa ji'aafi torbee lama 
ta'u garuu, lolichi injifannoo warra Dhaaba Bilisa Baasaa Bineensota- 
atiin xumurame. 

Leenci, Arbiifi Gafarsi iddoo jireenya warra Dhaaba Walgixxummaa 
Bineensotaa, dhaganii gabeenya isaanii hunda booji'an. Bineensota 
warra garee DHWB keessa jiran baay'ee isaanii morma irraa kutanii, 
dhiiga isaaniin fuula ittiin dhigatan. Booyyeefi Waraabessa gabanii 
bakka Oeerransa itti hidhan geessanii Oeerransaafi saanyiiwwaan 
isaanii hidhaa keessaa yaasanii, Booyyeefi Waraabessa mana hidhaatti 
nagan. Oamalee gabanii asiifi achi harkisaa, caccabsanii gileetti gadi 
darbatan. Sanyiiwwaan isaanii dararama Booyyeefi Waraabessaan 
biyyaa goodaanaan waamanii bilisummaan waliin jiraachuu jalgaban. 


Guyyaa sana irraa eegalee Oeerransi, Leenci, Arbiifi Gafarsi tokko 
ta'anii tokkummaadhaan bineensotaaf bilisummaa labsan. Wal gixx- 
eessanii wal gixxummaa himan. Haga dubbatanii hagas hojii irra 
oolchaan. Booyyeen nan nyaadha jedhee utuu nyaataaf foolatuu irbaa- 
ta gondaa ta'e. Waraabessis yuusa dhiisee nyaata dhabee gadi duufe. 
Yeeyyiin nan duta jettee duute. Hardiidni nan burraaga jedhee burugee 
taa'e. Jaldeessi nan boona jedhee bonaan dhahame. Nan buukkuma 
jedhee burkutaa'ee hafe. Weenniin korrisa dhiistee kumbii Arbaan 
koloolaatte. 

WARAANSA LAFEE 

Beeksisa 
siisee fudhachuu waan barbaaduuf namoonni ulaagaa armaan gadii 
guuttan dhuftanii akka galmooftanii dorgomtan isin beeksifna. 

1.Nama fuudhee mana bin gabne 

2.Nama ilkaan fayyaa gabu 

3.Oaama guutuufi fedha guutuu kan gabu 
Nagaa wajjiin 
Waajjira poolisii Aanaa Haroo Limmuu 
Gaafa namatti ka'u nama uffata adii uffatuun ni gadda, nama uffata 
gurraacha uffatuun immoo gammadeera nama jechisiisa. Tolaaf miti 
ol-adeematuu biyya isaa bareedduu, magariisa dhugaan keessa jiru 
nama bagatutu jira. Jaallatee miti sobni babaayyatee dhugaa gaafa 
cingu gowwaan bakka dhugaan teessu wallaale. dan beeku biyyattii 
kanatti baqatee itti haqate. 
Guddinaa, Tumsaa, Dhugaasaafi Gammachuun hiriyoota magaalaa 
taa'anii mana barumsaa sad. 2ffaa baratu.Kan taa'an mana kireeffa- 
taniiti. Warri sobni dhukkuba garaa hafuufaa itti ta'e beeksisa kana 
baasan. Ijoollota kana keessaas Tumsaa qofatu itti bare. 


Warri hafan sadan beeksisa kana arganii kotookotaa warra garaas argan 
ilaalan beeksifni fi Afaan isaanii wal fakkaata jedhan waliin dubbatan. 
“Ni dhagna” 

“Hin dhagnu” 

“Gubannaa” 

“As caalaa?” “Eessa?” “Walitti hin dhufu” ittiin jedhe Tumsaan. Kan 
hafan sadan “ni deemna! Maal ta'a? Hin deemnu! Yoo duune hoo? 
Du'ammoo asittiyyuu hin ooltu achitti du'uu mannaallee asitti ciisee 
dw'uu wayya” jedhe isaan keessaa tokko. “Elaa ijoo” jedhe Tumsaan 
“Lafa kana gabbanooftuu kana dhiistanii yoo biyyaa baatan darbaa 

taa, Lakkii! taa'aa, bamoota keessan baradhaa, utuma dhagxanii 
lafeen dhiiga lola; dhiigni lafee lola: maal bara maalii deebisa dhaloon- 
ni ammaa?” jedhee akka aaruu ta?ee dubbate. “Dur dirgamaan gara 
adda waraanatti ergamaa turan; sa ammaa kana mannaa sa yerosii 
wayya” jedhe. Haati ilmaan hortee, ilmaan maaf ishee jibban, kan caalu 
argatanii? Koottaa yaa hiriyoota koo hojjechuu miti kana odeessuu 
keessanitti baay'ee isinitti dheekkamti harmeen. 


Yeroo kana Dhugaan akka raacha gilee buutee achii ol deebiuuf wixxi- 
fattuu ta'aa jirti. Ba'uus jirti. Biiftuun lixxe hin ba'in hin haftu. Aduun 
dhiites takkaa dukkanoofti. Tumsaan kana hunda itti odeessee afaan 
gabatee dhiise. 


Bigiltuun sanyiif abdatamu lolaan duguuggamee biyyaa ba'ee orma 
jiraachisa. Dhugaasaa, Gammachuufi Guddinaanis sokkuuf yeroo 
lakkaa'u. Sobni dhugaa itti taatee calagiste. Sobni huuba ta'ee dhugaa 
ija bwa. 

ljoolleenis gaafa sokkan konkolaataa yaabbatan maggarajamanii, 
dhoksamanii fuudhan biyyaa baasan. Kan deeman fedhaanoo maaf itti 
aguuguree? Ifaa fi bilisoo maaf lafa guyya'eef itti dukkaneessuree? 
Sinbirroon waccee lafa bari?e nama dammagee ka'e; raasee wal dam- 
maksee ilmoo akka lukkuu wucoo allattiin jalaa fuutee godhanii bow- 
waatti maaf naguree? 


Ijoolleen sokkanis dhaganii ji'a ja'a leenjii fudhatanii kallattiin of loluu 
salaa Dhugaasaan dhagee waggaa sadi turee waraana irratti rasaas- 

aan rukutamee yeroo dheeraa mana yaalaa ciisee du'e. Turtii yeroo 
booda reeffa miti xalayaan gaddaa naannoorraa naannootti; godinarraa 
godinatti; aanaarraa aanatti gaxxaamurtee maatiisaa geesse. Tuum- 
saanis yeroo kana mana barumsaa waan jiruuf xalayaa gaddaa jajjabi- 
naaf barreessef. 


Gadda- 

Duraan dursee warra sobaan Dhugaasaa lubbuu isaa dhabamsiisan 
maraaf yaadannoo haa ta'u. Waagayyo jajjabina isiniif haa kennu 
jechaa gaddan gabu isinii ibseera. Warra kana hojjetanii ittiin nyaatan 
` garaan bokokeef har'a maaltu akka itti dhaga'ame walumaan beekna. 
Bigiltuu cobaaf jettee akkatti guddattu dhabdeef wayyoo! Tumsaa 
Lammiirraa; jedhee xalayaa gaddaa kana barreesseef. 


Bigiltuun kun coba jibbite. Hanga gottoo garannee coba kana mur- 
murrutti bigiltuun guddatee laga hin ce'u. Reeffi Dhugaasaa warra 
garaaf jedhee nu dararaniidha. Dhangaa nuu kadhaa! Ooongoo dhad- 
habnee; kadhachuuti amala jennee malee keenya haatiyuu ganda jiraa- 
chisti. 


Tuumsaatti kanatuu waraansa laphee itti ta'e, uummanni keenyas asiis 
boo?icha; achiis boo'icha; inni uummanni keenya garaxa lafaa jedha- 
mee irraa funaanamu xinnaannan ilmoo isaa itti dabalee garaxa gabba- 
ra. Mee koottaa! Kan ta'e ta'eeraa, Dhugaasaanis badeera; ilma kees- 
san dhageessifadhaa, maaf laagaatti muka wal udumna? Kan kanaan 
dura udumamee jiru keessaa luggisaa, akka argan warra nyaatan, kan 
arganirraa warra nyaatanii garaan akka raacha bishaan dhugdeetti 
bokoku dhoo'e haa dhoo'u; kan yaadu maaf muraasa'e? Kadhattuu 
baay'ise; namni biyyaa ba'e maaf galuu kakata? Haadha hin gabuu 
laata? Kan boossee maraattuS; iyyitee mankaraartu; akka isheen isin 
feetu artistoonni sitti himu kun xinnaate jedhee gubeen sitti dhaama. 


Egaa akkasitti sanyiin cirrachaan makamee lolaan haramee ge'ee 
gandaa galee achi taa'ee of nyaata; of fincila; eenyuf lole? Adda hin 
baafanne warrumti kana arganii itti gaman iyyuu akka sangaa incinnii 
argee hallayyaa hin argin hafee maaf ta'e? Ililliin bona hin daraaru, 
barana daraaruuf, leenci ukkaammamee har'a ga'es yeroon dubbiin 

golatan ga'eera. 

Guddinaan waggaa shan turee galuuf gara biyyaatti tottolfate. Ba'ee 
sokke. Yeroo daandiirra deemu konkolaataa keessan lafa ilaalaa “maal 
biyya maaliin jira? Biyya dhalli namaa itti harree ta'e kana wayyoo! 
Anaa haa nyaatu? Biyya koo, haadha koo akkaaf guddifatta; reeffi si 
keessa gale iyyuu si biratti fayyaa ta'ee lammaffaa hin du'u” jedha. 
Imala isaa itti fufee guyyaa muraasaa booda Oromiyaa seene. 


Oromiyaa seenuf jannata seenun tokko itti ta'e. *Wayyoo; anaa haa 
dhufu naan jedha mukti gilleensaan raafamee yeroo achii as jedhee 
konkolaataa rurrukutu nagaa nagaafachuuf” jedhee meega itti jedha. 
Haa ta'u garuu itti jedhu; irraa jedhu; ni dubbisu moo hin dhiisu laata? 
Dhugaa qabu wallaalanii turaniiru osoo isin ta'ee nama hin beeknetti al 
takkaan garaa laattuu? Altakkaan laannaan lammaffaa gowwoomtan 
jechuudha. Konkolaataa isaa keessafi Oromiyaa keessa bashannanaa 
sammuun isaa wal*'aansoo keessa tureefi Oromiyaa wal bira gabee 
walaleessa. 


“Ayi yaa waaga uuma 

Sobaan biyyaa baatee 
Hin haftu ni galtaa 
Lammaffaa hin deebi'u 
Kunoo na agarta 
Itti ergaadha malee 

Sareen bigila hin nyaattu 
Kana ta'uu baannan 
Biyyeen ana haanyaa 

jedhee sammuu isaa waliin walaleessaa naannoo biyya isaa ga ut 
soba xiggeeffatee “lafeen lafee hin waraantu, kanas hin dagadhu dhala 
koottiin hima bara koo kanas bara Waraansa Lafee yoon jedhe yaadan- 
noodha”jedhe. Dhagee konkolaataa isaarraa gaafa bu'u takkaa dhaab- 
batee warra gaararraa tokko tokko argee * itti dubbadhuu; hin 

dubbadhu 

Dubbadhu! 

Maaliif? 

Hin sodaattuu? 

Dhugaa jiruun dhoksuu hin gabu” osoo jedhuu xiggoo ija isaanii 
da'ate. Firrisaa bugga'ee hundeen itti dhufe, ni wallaalani. “Guddinaa” 
jedhani; ofirra ilaale, akkuma biyya isaa ga'e irraanfate, bakkuma Hon- 
geen lafa dhodhoose sanan jira se'ee na'ee hirriiba jireenyaf rafe kees- 
saa gaafa ka'u imimmaan calalee gamax... gamax..... godhe. Irraatti 
lafa dha'an dubbisan, boo'ichaafuu haadha isaa waliin dubbachuu 
dhadhabe. 


Egaa Gammachuufi Guddinaan achi jiruu isaaniiyuu gilleensi hin 
beeku. Oilleensi silaas ija mukti waggaa meega coba damdamatee gud- 
difate gilleensatu xaaxessee fuudhee biyyaa baasa. Kaloo haadha isaa 
abbaasaa keessa utuu buuseewoo? Biyyarraa mancaasee gandatti 
facaasa. 


Ijoolleen kun lachuunis waan arganii mitii dhaga'anii gurraa hin gabne 
argaa jiru. Isaanis turtii waggaa dheeraa booda xalayaan karaa turtee 


kanas kutanii ilaaluuf yoo saagan galama Gaddaan barreeffame. 


Haadhakoof 

“Ani nagaadhas yoon siin jedhe garaa si jabeessuf, haa ta'u; gaafa atii 
fi hiriyaan koo boossanii dachee magariisa, bareedduus jettan sobaan 
gurra na cuggaaltee asiifi achi osoon hin mil'atin akkasa si keessaa hin 
baaneetti ukkaamameen si bagadhe. Namni gaafas deemsa koo arge 
ilmati haadha bagata hin jedhu, diinatuu biyya bagata jedha malee; haa 
ta'u amma bakkan jiru naannoo Tigraay keessa bakka Addigraat 
jedhamtu yeroof buufadheen jira. Garuu Bigiltuun gilleensaan faca'e 
ammas achitti hafaan isaa hin beekamu. Boo'an kan na barbaadan S 

haadha koo akkasitti ilmoo hedduu dhabde yeroon sa ijaarun jedha. 
Yoo lubbuun fayyaa ta'e wal agarra. 

Nagaatii 

Ilma kee Guddinaa Barasaarraa” 

Xalayaa kana dubbisanii imimmaan gabachuu dhadhabanii boo'an 
marareeffatu. Xalayaa inni barreesse kun gaabbii itti dhaga'ame, haad- 
hasaaf barreessee akka dhäloonni isa boodaa rakkatee biyya isaa keessa 
jiraatu dhaamsa isaa guddaadha. 


Imimmaan cophe maaliin hagama? Dhiigni lola'e maaliif? Maaltu 
gumaa baasa? Egaa kan itti fakkaate lugni walitti baay'attee gorboo 
tokko keessa teessee yeroo lafaallaftu goota gootee, wallaalaa ibidda 
afaan buusti. Ouufaan of wallaale yeroo irra garagalee dhaloota boodaa 
duguugaa adeemu seenaaf maal dubbata; itti hin gaanoftu; utuu gaafa- 
tanii, ol utaaltee biyya koof, saba koof, hojjechaan jira jetti. Kan kufter- 
ra kan gangalatte jedhan mitiiree? Of sobdi uuman dhugaa maal deebi- 
saaf laata? 


Mana haadha isaa ga'ee waan irra ciisan, kan uffatan ciisan arge. Achii 
hundumtuu soba uffatee rafa.Takkaa rafuuf jedhee ciisee waaga uumaa 
isaa kadhachuuf jedhe. 

“Yaa waag galatakee 

Ibidda keessaa na baafte 

Silas natu uumaa cabse 

Ati akkas hin jenne 

Tiksitee na galchite | 

Galata kee” jedhee gad ciise, ciisee hin turre waanuma jireenya waraa- 
naa sana keessa jiru itti fakkaannan taf, jedhee utaalee ka’ee “harmee 
koo ati nagumaa”? jedhe. “Ani naguma ati maal keessa turte”? jettee 
maddiisaatti gad jettee dhudhungattee ija keessa ilaalte. “Hin wallaalle 
malee, wallaalli haadhaa ilmoo hin jibbisiifne; dhala ammayaa yeroo 
kanaatu haadha jibbe malee, gara dhipheessatuu baay”ate, warri garaa 

bal'atanis rakkoo qabu; nyaatan hin guufanii dhiiga duguuganii lafee 
caccabsanii magaanii nyaatanii; ormaaf orma miti obboleessa kootuu 
garaa nyaataa, sammuu yaraa baatee natti bubbisa. Baay'een sammuu 
gal'atee sumsuma jireenya isaa irra kaa?'u gugguufee funaannata. Ofiif 
waraabessa halkanii ta'e. Waan arge funaanaa adeema. Budaa tae. Itti 
odeessinaan sobaafi dhugaa adda baasun wallaalaa rakkise. Yaa wallaalaa 
gotee nama awwaala” seenaa keessa darbe tokko tokkoon itti phellee 
odeesse. Haatisaas baay'ee dingamte. “Yaa ijoollee koo; 

Cululleen maal taate? 

Wucoon hataatti of hatti 

Nyaattes eessa hin geenye 

Garaa gurguddatti 

Akka waan gad baaftuu 

Oilleensaaf uifoofti” 

jettee ittis himte, gorsite. *Lataan latu damee badee Lataas akkasaa 
godhaa jira. Lataa kana guddisuuf irraa foxxogsinee kophaatti of danda'ee 
akka buluuf, utubaa malee akka dhaabbatuuf, gochuun ga'ee keessan ture. 
Amma garuu isin dhaloonni ammaa sossobbaa irraayyuu hafachuu 
dadhabdan” jette haati Guddinaa. Guddinaanis “lammaffaa akka achi hin 
deebine dhagaa gangalcheen gale” jedhe. Manni ijaaramuuf dagaleen 
murameera, kanaan dura dagalee gandaa ta’aa turre; mee amma durseen 
mana ijaara jedhee ka'e. Dagalees murate; dhaabas gopheeffatee mana 
ijaaruu eegale. Mukkeen wal dhidhiiban bubuggisee keessaa gata. Mana 
isaa ijaarratee jireenya harmee isaa waliin eegale. Yeroo hundaa galuu 
isaatif “bagan sitti gale” jedhee gammadee baacoo fakkeessee itti baaca. 
“Bagan sitti gale 

Kanan badee hafu 

Siifan mana gale 

Jireenyi maal taate 

Sobduu maaf fudhatti 

Hiikaan walii galaa 

Dhugaan mana galtii” jedhee jireenya simatee 

dhugaan tokkummeessee Gammachuu hiriyaasaa waliin ba'eef uumaa 
kadhata. Gammachuun galuu didee ammayyuu haadha isaa boossisa. 
Tyyitee maraatti. “Gammachuun dhabe; cululleeti na jalaa fuudhe” jetti. 
Haati Gammachuu waggaa dheeraa obsitee dadhabde. 


Bara tokko kaatee gabaa dhagxees, as dhagxees, achi dhagxees, ammi jiru 
Gammachuu itti fakkaannan kanas, sanas waamti. Hin owwaatu. *Nagaa 
hin gabduu? Ni maraattee” ittiin jedhu namni. *Gammee! kan namaa kaan 
duw'eran dhaga’e; kaan galeeraan dhaga'e; kee maalan dhaga?a mucaa 
koo?” jettee boossee maraatti. Gammachuun erga gaafa manaa ba'eetii 
gurra isaa tokko hin dhageenye. Namnuu *ilmi haadha Gammachuu, 
Gammachuun du'eera” jedhan asaasu. Du'ees jiraates haati Gammachuu 
maraattetti. “Mucaa akkuma namaatti ji'a sagalii fi torban lama garaatti 
baadhen, ciniinsifadhee da'een dhabe” jetti. Sobdee hin maraanne 
dhugaaf maraatte. Soban duukaa bwanii hidhii xuxxuuxaniifii “ishee 
mucaan ishee waraana deemedha” waliin jedhan wal agarsiisu. Maal 
gadduuf kan maraache isaanii isheen bakkee keessa deemtee iyyitee of hin 
beektu; jireenya addunyaa kanaa waliin waan wal hiikanii waan wal irraa 
qaban walii deebisanii xumuran fakkaata. Gammachuunis waggaa 
saddeet turee waggaa salgaffaa isaatti galuuf karoorfatee, eeyyama fudha- 
tee innis karaa tokkoon biyya isaa Oromiyaa seenuu isaa of bare. Jireenyi 
itti toluu didee *biyyi nagaa mitii? Natti hin tolu, maal gaamati na sodaa- 
ta” jedhee osoo itti hin tolin deemsa gara biyyaatti dhiyeeffate. Tumsaan 
barnoota isaa xumuree hojjetaa ta'eera. Bara isaan biraa lafaa fi nama 
lolanii biyyaa ba'an waliin ture; gorsee dhadhabee itti dhiise. Har'as 
waa'ee warra lafeen waraanamaa, lafee waraanuu kana yoo yaadu imim- 
maan hin gabatu. Dhaamsa lafeef gaba. Innis kan gale dubbisaa, kan 
du'eef boo’aa gadda hiriyoota isaa kana danda'a. Taa'ee gofaa isaa yeroo 
herreegu, “lafeen lafee lolu maali? Barri bara waraansa lafee ta'eera. Yaa 
waag! uumaan nu oolchi! Beekaa wallaalaa moo wallaalaa wallaale 
wayyaa? Dhiigni maal jedha? Lafee caccabsanii maaf nyaatani? Dhiiga 

lolaasanii maa foon goggoksanii?” jechuun lafeen dhiigaaf gaaffii 
dhaame. “Lafee sammuun adoode, diillallaa'e lafee keessaa haa ba'u; 
foon irraa dhumee lafeen gullaa taate gorri maaf goggoksa? Haa ta'u har'a 
haa goggogu, bor jiidhuuf jedhee har`a kana ta'e. 

Lafeen koo wal diigee 

Maalif wal arcaasa? : 

Dhukkubatu lixee? - 

Keessaa utuu citee 

Lafeen lafeedhuma 

Dhiigatu itite” jedhee osoodhuma of gaggaafatuu kana walaleessa. 
Gammachuunis dhufee biyya galeera. Gaafa galus hunduu wal itti jijjiira- 
meera. Hiriyaa isaa miti guxxisuun ka'ee isa caalee yoo argamu aariin itti 
dhaga'ame. Tumsaan hojjetaa ta'eera. Guddinaanis galee mana godhatee 
abbaa gabeenyaa ta'ee gaafa inni galu nama kabajaan nama garraa 
taa'udha. Innis murteeffachuuf jedhee of jeegaa jira. Tumsaanis gala isaa 
dhaga'ee hiriyaa isaa kana dubbisuu dhagee jira. Guddinaa, Tumsaafi 
Gammachuun wal ga'anii bakka tokko taa'u. Akkuma gaafa addaan baha- 
nii, garuu wal irra jiru garaa wal wallaalanii wal ilaalu. 


Tumsaan, sassaalfataa *ijoolle akkami ammas akkuma duraatii?” jedhe. 
“Kaan haa ta'u, har'a kaleessa kan waliin turre obboleessa keenya 
Dhugaasaa dhabneerra. Isinis kunoo uumaa haa galatu malee deebitan 
galtanii wal agarreerra. Elaa isin waan hundaas bartaniittu maalummaa 
jireenya, achiifi as addaa addummaa jiru beektaniittu.dhaabbanne.Namni 
hafuura raafuu baafatu hin jiru.Harka gofaatu sosocho'a. Akka 
namawaa gurguruu guungummiitu hedummata. Namoonni afur wayyaa 
gurraacha uffatanii ulee gabatanii namoota gidduu deddeebi?u.Namoonni 
sadii kakkabalamaa,dhidhiitamaa,..jiru.Namni tokko uleesaa gajeelfatee. 
“Eessaa deemtu?”jedhe. 

*Dirree Dhawaa” 

“Maal hojjechuu” 

“Yuuniverssiitii deemna” 

*Ahaal akkasii!”jedhee achi deebi'e.Hiriyyootni isaas callisanii nu dhag- 
geeffatan.Jarreen harkaa waan fuudhan fudhatan,Gurbaamti dura nu haas- 
ofsiise as deebi?ee. 

“Oarshii baasaa ka” : 

“Oarshii maalii?” 

“Kan geejjibaa kenni aboo” — 

* *Konkolaataan meerre?nu fe'ikaal”jenne, walmaraama. Gammadneeti. 
Hiriyyan isaa tokko dhufee.*Dhiisi isaaniin ijoollota kobilaayii kana 
malee”jedhe. 

*Aboo waan barcaa nuuf haa kaffalan.” 

*Lakkii hin kenninu.” jenne.Nuyyuu karaa arganne.Innis achi deebi'ée 
ijoollota kiisii,mudhii...keessaa guuran.Isa keessaa mimicciiramu rukuta- 
a,waan hafes Kennaa!”jedhan.Harkaa funaanuutti fufan.Ijoollotni lama 
waggaa 20 gadi. Inni tokko waggaa 20 ol ni taa. 


“Oarshii kanuman gabaa mobaayilii fudhugaa”jedhe guddichi. 
*Mobaayiliin muka = boggollooti.Maal godhu?”jedhe — saamtichi 
tokko. Waan fudhatan fudhatanii konkolaataan dhufnaan ceenee konko- 
laataatti nammine.Nama tokkotti garshii 20 jennaan itti nammine,Kobi- 
laawotaa wajjin- Warreen saamaman sani. Akka waan fagaatee konko- 
laataa 3 tii dabarre, utuu gommaan hin socho'in. Warri konkolaataas 
dhufanii “Sadanuu nuu bu'aa”jedhanii sakattaa itti fufan.Dhimmi isaa 
dhimma gullaa'anii darbuu ti.Tokko lamaan keessaa Lafee keessanis 
dhiifama gaafattanii waliin tokko taatanii yoo kaatan kan dwe 
Dhugaasaanuu galuu danda?a” jedhe.Mukti rirmaan nyaata mee, lafeen 
gofti hafee lafa keessan nama waraana.Guddinaafi Gammachuun amma 
yeroo kaasan, kan darbe odeessan “caafirra nu gabsiiftee, gidduu galtee 
nyaatti.Eenyuufan waraana kana adda hin baafanne; anoo kanan aara; kan 
akka koo baay'een kan ofiif dhaabbatetu jiraa; an kanan waraanaa? Yeroo 
sana yeroo nuti sokkine, baay'een akka keenyaammoo lafee fi hidda isaa 
barbaaddatee lagas, ta'u bosona da'oo godhatee ofirraa waraanaa ture. 
Lafeen nuuf haadhiisu nuti kana waraanna; kan darbe seen 

aadha; kan duraaf hojjechuuf kunoo waadaa galla” jedhanii waliin odees- 
san. Lafeen mukaa nyaatamee, nyaatamee rirma irraa hafee bosona'keessa 
jiru yoo nama waraanu, ni cabsa malee irraa hin cabu Tumsaanis 
dhugaadhaf dhaabbata. Kanaaf yeroo baay'ee warri oduu beekan isa hin 
jaallatan. Hojiin achi keessaa tokko itti hin tolu. Manaa gad diiganii, alaa 
ol galchu. “Kan manaa maaf ba'a? kan alaa maa ol gala? Kan manaa kan 
ala galu maaf oli hin galu?” jedhee gaaffii kanaan of cinceessee dadhabee 
isaanittis dubbata; ni gaafata. Gaaffiin isaa dhadhaa ibidda buute taatee 
waajjira keessa baddi. 


Yeroo tokko itti fakkeessanii gaaffii fi guugaa inni of keessaa baasu saba- 
beessanii irratti ka'anii mindaa ji'a tokkoo dhowwatan. Innis dursee 
seeran gaafate. “Kan itti himatan isaanuma, kan himatanis isaanuma” 
jedhee gubatee itti dhiisee tarkaanfii tokko fudhachuuf gophaa'e. “Hanga 
yoomittan dhiisee obsee taa'a? Baranas akkasi isa darbes akkasi miilana 
hin dhiisu; kan ta'e haa ta'u” jedhee murteeffate. “Waraannis reefuudha” 
jedhe. *Namittii kana na gooteef gochuun qaba” jedhe. Guddinaafi Gam- 
machuunis kana dhaga'anii hiriyaan isaanii akkas ta'uu aaranii waa'ee 
isaanis kaasanii “nuunis kan akkas godhe yeros, kunoo warra garaaf jettee 
of nyaattudha” jedhanii aariin dubbatan.TumsaanSis “namittii nutti agar- 
siisi” jedhan. Tumsaanis shugguxii bitatee eeggate. Jaroonni kana hojj- 
etan kun gaafa tokko mana dhugaatii dhaganii osoo isaan dhuganii 
arge. Argee taa'ee waliin dhugee galgaleeffatee ba'e. Isaanis kan 
dhugan horii daandiirra dhufeen osoo hin taane, asiifi achii walitti 
butanii wal ga'an bubbutu. Tumsaanis aarera; hojiirratti hojjetame 
yaadee, dhiisuu dadhabee, mana isaa galee shugguxiisaa fudhatee, 
dhaabbatee “ykn anaaf taata ykn immoo jarattiif taata” jedhee dhaabba- 
tee ija keessa ilaalee ilaalee mudhiisaatti suuggatee ba'e. Halkan kees- 
saa sa'aa shan ta'eera. Yommuu jaroonni lama ta'anii baan suugaa 
galee dhaabbatee ilaale. Yeroo dhufan kan namni lama adeemu hin 
fakkaatu. Guyyaa lixanii halkan sa’aa shaniin yoo ba'an dhiiga lafee 
isaanii yoo xuuxanii dhugan; lafeen yoom dhiiga godhata? 

Lafee keessaa lafee akka kanaatuu guutee lafeen lafee danga. Dhug- 
dees bulgaafachuu, garaa guddachuu (ruurra'uu) malee homaa 
sammuu guddina hin taanes, hin ta'us. Of hin beekan. Namni jirti 
jedhanii hin beekan. Lafti ganna. Bacagii karaarraa gogsaa adeemu. 
Uffanni adiin gurracha'eera. Tumsaanis itti dhagee "dhaabadhu”! jedhe 
shugguxiisaa kakar! Kakar! godhee afaan buufate. *Wayyoo! Maaloo 
nu aa-aa... ajjeeftaa?” jedhan. “Kees har'uma” ittiin jedhe. Isaanis 
meeshaa qabu turan. Garuu ittiin rukutuu mitii baachuuyyuu 
dadhabanii ittiin sobu. Meeshaa isaaniirraa lafa godhe. 

“Isinii ga'eera” ittiin jedhe. Dhugaa jalaa turi, sobni maaf dhugaa nu 
danga. Tumsaanis xiichee, xiichee maalummaa isaa itti himee akka 
sareetti tuffatee gad lakkise. “Kan akkasii ti hawaasaaf hojjetaa? 
Loltuu duraanitu dhufee gabatee taa?ee kana hojjeta” jedhee, Tumsaan 
odeessaa deebi'ee gale. Sobnii fi Dhugaan maaf wal morkatu? Hojjet- 
toonni hawaasa keenyaas akka ijoollota sanaa bakka isaa hin deemne 
malee isaanis waraansa lafee keessa jiru. “Dubbiin maaf gola gala? 
[fatti haa ba'u. Dhugaa moo sobatuu gola gale? Dhugaa maaf hamatti? 
Bishaan gwuuf jette booruu booruu jetti! Sobni ariifataa jirtii, 
hallayyaa buutee caacabuufi, caccabdees hin baatu; achiin hafuuf, 
dhugaan bosonaa ba'uuf kan fiigu, argeetan keessummaa kana teessoo 
gabsiisuuf fiiga” jedhe. 

Tumsaanis gaaf tokko Gammachuufi Guddinaa waliin wal ga'anii osoo 
taa'anii taphatanii walii galanii ni deemna jedhanii, gidduu dhaan Tum- 
saan akkas ittiin jedhe. 

*Lafeen wal arcaasu 

Dhiigni karaa dhiisee 

Waraana waliinii 

Maaf walitti buuse? 

Lafee caccabsanii 

Magaanii nyaatanii? : 

Walii hin gallee lachuu 

Maaf sodaanne himachuu?” jedhee lama osoo hin ejjetin bakka taa'anii 


ka'ee tuf, jedhee bosona lixe. 
de de 

Dhikkifatni onnee ES hawwa isa nuti fuula duratt 
eeggataa jirru sana akka dubartii ulfa garaa guddifatte 
miixannaa isa dhumaaf gophaa' aa jirtuu nu taasiseera 
Wanti baay'een kallattiin ta'uurra fuggisoo gaafa nu; ala 
taan, akka waraansa lafee socho'a nudhowwan.Warr 
"nudangan mara seenaan vaan isaan gaafatuuf i 
warra mul'ata gabeeyyiitti gaara darba nudhowwe gamaa | 
biiftuu haatee hindhaamne ilaaluu danda'uu gabna.. df 
dukkaraan boroo jiru sana ijaan arguui obsuu, hojjechuu 
tattaafachuufi dhaabachuutu dirgama. AT 
x Beekan Gulummaa Irranaa 
Yunivarsiitii Finfinneetti Barataa PhD t 
Barreessaafi Barsiisaa 


m gajeelaa horatu; jallaan baraanuu hingudda 
- dhaloota. oladeemoo guddisanii faana guddachuu 
bu: aansaa hedduudha. Dargaggoota barreessuurratti arga 
man kana gama handaan ya JA ha ceephoo sammu 
jalaa nu hambisa. 
E Dr. “Nagaasaa Waagumaa Danbal-Norway 
EE sirinin mul'anni onnee keessaa madd 
kumaatamaan kindacha'u...qabeenyaa guddaa nam 
mulataa keessaa burgu kumaa kitilatu irraa dhugee 
ormasf irraa hafa. Barreessitoonni kun waan dagannee 
jirru nuvaadackiisan...dubbistoonni itti yaadaa! ETM 
m. Dr. Olii Gaaddisaa Gamtaa-Nezerlar:ds 

